Najvredniji objekat jeste galerija u centru Beograda površine 751,73 kvadrata, čija početna cena iznosi oko 5,27 miliona evra. Prodaju se još i Biznis klub i ostale poslovne prostorije u Palati Progres u ulici Kneza Mihajila.\nTakođe, kompanija Progres oglasila je i prodaju tehničkog centra progres u Krnjači, čija početna cena iznosi oko 11,5 miliona evra. Preduzeće prodaje i suvlasnički udeo 45/100 idealnih delova prava svojine na zgradi benzinske stanice takođe u Krnjači, i to po početnoj ceni od 815.230,17 evra.\nSva imovina koja se prodaje može se i razgledati nakon otkupa prodajne dokumentacije, radnim danima od 10 do 14 časova, a najkasnije sedam dana pre zakazane prodaje. Javno nadmetanje zakazano je za 27. septembar 2019. godine i 12 časova.\n„Progres“ je nekad važio za firmu koja je obavljala važne državne poslove. Zajedno sa bivšim direktorom Mirkom Marjanovićem pamti se po čuvenom gasnom aranžmanu sklopljenim s Rusijom. Pre 19 godina, Marjanović je sa ruskom firmom „Gaseksport“ osnovao „Progresgas trejding“ za posredovanje u nabavci ruskog gasa za Saveznu Republiku Jugoslaviju. Marjanović je od 1973. radio u predstavništvu „Progresa“ u Moskvi, a 1979. izabran je za generalnog direktora te firme. Za predsednika Vlade Srbije imenovan je 1994, a na toj funkciji je ostao do 2000. godine


Žestoke borbe sa ekstremistima u centru Bagdada\n09 januar, 2007\nIračke i američke trupe vode žestoku bitku sa ekstremistima u centru Bagdada. Iračko Ministarstvo odbrane je saopštilo da je u današnjoj višečasovnoj borbi poginulo najmanje 50 pobunjenika.\nPešadiju su podržale američke letelice, koje su mogle da se vide kako kruže iznad područja duž Ulice Haifa, poznatog uporišta sunitskih pobunjenika. Američka vojska je saopštila da je sve počelo rano jutros na Trgu Talil, prilikom pokušaja prekida pobunjeničke aktivnosti i obnavljanja kontrole iračkih bezbednosnih snaga. Dobro organizovane i pripremljene pobunjeničke snage su koristile snajperske puške, teško naoružanje, minobacače i raketne bacače.\nPredsednik Buš inače sutra treba da obelodani svoju novu strategiju za Irak. Američki senator Gordon Smit kaže da plan obuhvata i kratkotrajno upućivanje dodatnih 20 hiljada vojnika u Irak.\nDemokratski senator Ted Kenedi kaže da će Kongres uvek podržavati američke trupe koje se već bore u Iraku, ali da bi eskalacija u Iraku nepotrebno ugrozila američke trupe uvođenjem novih vojnika u građanski rat.\nKenedi je istakao da su američki izbori u novembru jasno pokazali da se ogromna većina Amerikanaca protivi ratu u Iraku. Dodajmo da su u međuvremenu turski zvaničnici saopštili da su 32 osobe poginule posle rušenja teretnog aviona iz Turske u blizini Balada, severno od Bagdada.


► Centar savremene politike: Došlo do dramatičnog pogoršanja demokratskih\nIzveštaj "Stanje demokratije u Srbiji 2020" koji je objavio Centar savremene politike, ocenjuje da je došlo do značajnog pogoršanja demokratskih procesa u Srbiji, a da su toj oceni najviše doprineli bojkot izbora i vanredno stanje, uz to da bi se i bez njih trend pogoršanja nastavio, dok je poboljšanja bilo ali ona su bila više na papiru i bila su usmerena na to da se "postigne što manje a da se iz toga što više profitira", izjavio je danas predstavnik Centra savremene politike Aleksandar Ivković.\nIvković je na diskusiji "Stanje demokratije u Srbiji: Najveća prepeka za pristupanje EU?", koja je održana preko Zoom platforme rekao da je "svaki prethodni izvestaj imao negativnije ocene od prethodnog", ali da su izveštaji prethodnih godina taj negativni trend slabljenja demokratije "pokazivali postepeno, korak po korak" dok poslednji izveštaj pokazuje "dramatično pogoršanje".\n"Veoma je bilo sumnjivo skupljanje potpisa (za učešće na izborima), za polovinu izbornih lista postoji mogućnost da su čak lični podaci građana bili zloupotrebljeni", kazao je Ivković.\n"Sve ovo je dovelo do ocene koju smo izneli o samom izveštaju o izborima za Fondaciju 'Fridrih Ebert' da su ovo bili najsporniji izbori u poslednjih 20 godina. To je posledica bojkota. Takođe se desilo vanredno stanje, Skupština se ne sastaje 44 dana, to je vrlo negatina tendencija za parlamentarizam u Srbiji", rekao je Ivković i dodao da su u tom istom periodu svi drugi parlamenti u drugim evropskim državama našli način da nastave sa radom.\nIvković je ocenio da je to bila "posledica odluka vladajuće stranke da tako postupi", i da vladajuća stranka snosi odgovornost.\n"Negativne ocene bi se sigurno nastavile i bez ta dva faktora", rekao je Ivković i dodao da je bilo i nekih poboljšanja, ali takve vrste da su u pitanju proceduralne izmene koje su predstavljene kao uspeh "iako je to samo prvi korak ka stvarnoj reformi koja bi uključivala i primenu tih usvojenih dokumenata".\nIvković je dodao da je verovatni cilj tih izmena "da se postignu poeni", a da u ta poboljšanja može da se ubroji usvajanje budžeta, koje je urađeno u zakonskom roku.\nPredstavnik Evropskog pokreta u Srbiji Vladimir Međak je rekao da je "veliki problem što se kod nas napretkom smatra poštovanje zakona" i dodao da je "to pretpostavka sve ostalo su izuzeci".\nMeđak je rekao i da mi "de fakto" potvrđujemo da je moguće da se "na papiru pokazuje napredak" a da se u državi sve lošije živi.\nNa pitanje da li Srbija ima stvarnu želju za ulazak u EU Međak je odgovorio da "ako je ima nije je pokazala", kao i da se to odnosi i na vlade koje su ranijih godina formirale demokratske opcije.\nPolitikolog Boban Stojanović je rekao da su izbori 2020. godine "prekretnica iz razloga što su izbori najgori do sada", kao i da postoji opasnost da Srbija potone u "čisti autoritarizam" iako će i dalje postojati izbori.\nOn je ocenio da je "situacija loša", kao i da je promena koja se desila u ovoj godini to što su ranije organizacije civilnog društva pričale o tome kako vide situaciju u Srbiji, a da sada to vidi i Evropa i svet.


U srijedu u Sarajevu počinje Sajam namještaja ‘Interio’ – FENA-BIZ\nHome Kompanije U srijedu u Sarajevu počinje Sajam namještaja ‘Interio’\nSARAJEVO, 25. oktobra (FENA) – Oko 20 izlagača predstavit će svoj asortiman na 37. Sajmu namještaja, unutrašnjeg i vanjskog uređenja, te prateće industrije “Interio”, koji će od 27. do 31. oktobra biti održan u Centru Skenderija.\nDirektor tog centra Amer Kapo podsjetio je danas na pres-konferenciji u Sarajevu da je prošlogodišnji sajam otkazan dva dana prije planiranog početka, a da većina izlagača koji su tada trebali uzeti učešće, učestvuje na ovogodišnjem sajmu, na čemu im je zahvalio.\nIstakao je da će epidemiološke mjere biti iste kao na nedavno održanom Sajmu knjige, te zamolio posjetioce da nose maske i održavaju razmak kako bi sajmovi bili održavani i u narednom periodu.\n– Sarajevski sajam je među tri najveća u bivšoj Jugoslaviji i održavanjem manifestacija želimo pokazati da život nije stao – naglasio je Kapo.\nZahvalio je svim izlagačima i najavio da će im Centar Skenderija pokazati posebnu pažnju na narednim sajmovima.\nZvanično otvorenje sajma bit će u srijedu 27. oktobra u 11.00 sati, a ulaz za posjetioce će biti slobodan svaki dan od 10.00 do 19.00 sati.


Sirijske i libijske izbeglice koje bježe u Evropi počinile su velikih grijeh izlažući svoju djecu nevernicima, drogi, alkoholu i seksualnom promiskuitetu, poručuju militanti "Islamske države" (IS) u najnovijem broju magazina Dabiq na engleskom jeziku.\n"Nažalost, neki Sirijci i Libijci su spremni da rizikuju život i duše svoje djece tokom opasnog putovanja u zemlje ratnih krstaša koji vladaju po zakonima nevjerništva i nemoralnosti", prenosi sadržaj teksta Reuters.\nMilitanti su koristili šokantne fotografije utopljenog malog sirijskog dječaka Ajlana Kurdija sa plaže da bi upozorili izbjeglice da ne pokušavaju da pobjegnu na Zapad, pošto je to "veliki grijeh".\nFotografija trogodišnjeg Ajlana kako leži na pijesku plaže u Bodrumu, u Turskoj, pošto se udavio poslije brodoloma, dok je njegova porodica pokušala da se domogne Grčke, pomogla je da se fokusira pažnja međunarodne javnosti na položaj izbjeglica.\nMeđutim, u magazinu Dabiq, objavljena je fotografija dječaka pod naslovom "Opasnost od napuštanje Darul-Islama" - zemlje islama odnosno samoproglasenog kalifata IS u Siriji i Iraku.\nIS je preuzela kontrolu nad velikim dijelovima Sirije i Iraka od polovine prošle 2014. godine, namećući brutalnu vladavinu, čineći ubistava, mučenja, silovanja, zbog čega je na hiljade Sirijaca i Iračana izbjeglo u Evropu.


Cevas i M gradnja saniraju štetu | VAmedia - info portal\n27/06/2020 27/06/2020 Нема коментара на Cevas i M gradnja saniraju štetu\nPrvi put za 4 godine, iako je u tom periodu u više navrata uvodjena vanredna situacija, Štab za vanredne situacije je i valjevskoj javnosti obelodanio ko su firme koje s agažovane na sanaciji štete.\nŠtab za vanredne situacije grada Valjeva na 34. sednici održanoj 26.06.2020. godine, doneo je sledeću\nSanacija štete uglavnom je do sada bila dobro čuvana tajna u Valjevu, a svi pokušaji da valjevski mediji dodju do jedne takve informacije bili su uzaludni. O jednom slučaju sanacije i angažovane mehanizacije obaveštena je čak i valjevska policija , a više službenika Gradske uprave moralo je da da izjave tim povodom. U konkretnom slučaju po tada nezvaničnim informacijama nadzorni organ je odbio da potpiše okončanu situaciju. Nadzorni organ bilo je lice zaposleno u odeljenju za nfrastrukturu . Da nešto u tom dobro skrivanom sluaju nije zaista bilo u redu dokaz je i činjenicaa da je istu situaciju odbio da potpiše i načelnik samog odeljenja Zoran Trifunović. Svi pokušaji da se do kraja razjasni gde je tačno nastao problem i zašto nisu urodili plodom. Shodno tome utoliko je iznenadjujuće saopštenje Grada o naredbi Štaba o tome koje će firme biti angažovane na poslovima sanacije.\nGrad Valjevo sa zakašnjenjem od tri dana proglasio je vanrednu situaciju , a u više saopštenja je navedeno da je šteta neznatna. Sudeći po ovom nalogu veliko je pianje šta Štab smatra neznatnim i manjim?\nGrad, Naslovne vesti cevas, M gradnja, sanacija, štab, šteta\nMionica:Ukinuta vanredna situacija na teritoriji opštine


Gradonačelnik Beograda pozvao građane na doček vaterpolista i Olge Danilović\n► Gradonačelnik Beograda pozvao građane na doček vaterpolista i Olge Danilović\n30.07.2018 | 10:23h ► 17:36h Beograd\nFoto: Beta / Vaterpolo savez Srbije\nGradonačelnik Beograda Zoran Radojičić pozvao je građane da dođu večeras u 20.15, na doček srpske vaterpolo reprezentacije i teniserke Olge Danilović ispred Skupštine grada.\nRadojičić je kazao da je za kratko vreme koliko je na funkciji gradonačelnika imao priliku da dočekuje najbolje đake i pobednike na matematičkim takmičenjima, ali je ovo prvi put da dočekuje sportiste.\n"Pozivam Beograđane da dođu u što većem broju da zajedno pokažemo vaterpolistima da smo zadovoljni, srećni i veseli zbog njihovog uspeha", rekao je Radojičić jutros za Radio-televiziju Srbije.\nOn je dodao da u zavisnosti od broja građana koji budu na dočeku, zavisi i izmena saobraćaja u Beogradu.\n"Organizacija ide po planu. Biće obezbeđeno dovoljno prostora da svi Beograđani mogu da iskažu svoje zadovoljstvo i respekt prema našim vaterpolistima i da slavimo svi zajedno", kazao je Radojičić.\nDoček se organizuje nakon što su vaterpolisti Srbije odbranili titulu evropskog prvaka, pobedom protiv Španije od 12:10 posle peteraca a teniserka Olga Danilović je osvojila prvu WTA titulu u karijeri, na turniru u Moskvi.\nGradonačelnik Beograda na postavljanju tri kućice i hranilice za vrapce\nGradonačelnik Beograda Zoran Radojičić otvorio je danas prvu mini eko-zonu za vrapce na Novom Beogradu i najavio da će takve zone biti postavljene u svakoj beogradskoj opštini.\nU novobeogradskom Bloku 28 postavljene su tri kućice i hranilice za vrapce u koje će hranu za te ptice stavljati građani.\nRadojičić je rekao da su vrapci simbol Beograda i ekološki zdravog grada.\n"Glavna je ideja razvijanje Beograda u pravcu zdravijeg grada", rekao je Radojičić novinarima.\nOn je upozorio da su žvake neprijatelji vrabaca jer ako ih pojedu, oni uginu.\n"Svako ko baci žvaku mora da razmišlja da time može da ubije nekoliko vrabaca", kazao je gradonačelnik Beograd.\nDirektor JKP "Zelenilo - Beograd" Slobodan Stanojević rekao je da je to preduzeće otvoreno za sve inicijative građana da grad bude lepši i podsetio da je to preduzeće nedavno postavilo i klupice za dojilje.\nU Srbiji živi manje od 100.000 vrabaca, a u poslednjih 25 godina njihov broj je smanjen za 60 odsto.\nNadležni su apelovali na građane da ih ne hrane belim hlebom jer on nije dobar za vrapce.\nVaterpolo reprezentacija Srbije odbranila je titulu prvaka Evrope, pošto je u finalu pobedila reprezentaciju Španije posle boljeg izvođenja peteraca.\nSrbija je do sedme titule prvaka Evrope, a četvrte uzastopne došla rezultatom 12:10 (0:1, 3:3, 3:2, 1:1 - 5:3).\nPredsednik Srbije Aleksandar Vučić danas je takođe najavio da će, pored vaterpolista, značajna sredstva biti izdvojena i za Olimpijski savez Srbije.\n30.07.2018, 15:14h Svi, svi ... na DOČEK SPORTISTA Preporuči\n"Gradonačelnik Beograda pozvao građane na doček vaterpolista i Olge Danilović..." ...- Naravno, građani i nemaju nekakve ozbiljnije životne brige nego da - dočekuju SPORTISTE\nVaterpolo reprezentativci Srbije okupili su se danas u Beogradu i počeli s radom u Zavodu za sport i omladinu u Košutnjaku.\nRadojičić: 118 slučajeva kršenja mera u proteklih 40 sati u Beogradu\nGradonačelnik Beograda Zoran Radojičić izjavio je danas da je u proteklih 40 sati u glavnom gradu zabeleženo 118 slučajeva krešenja mere zabrane kretanja, uvedene u borbi protiv pandemije...


Vesti, 24.06.2021, 10:32 AM\nEvropska komisija najavila je planove za formiranje „Zajedničke sajber jedinice“ za borbu protiv sajber napada. To je akcioni plan za zemlje pogođene sajber napadima koje će na taj način brzo dobiti pomoć od EU i vlada evropskih zemalja. Nova radna grupa biće odgovorna za brze odgovore na sajber napade i borbu protiv hakera u realnom vremenu, navodi se u nacrtu koji je video Politico.\nInicijativa takođe poziva na uspostavljanje platforme za policiju za visokotehnološki kriminal, vojne službe, diplomate i kompanije za sajber bezbednost, za razmenu resursa i koordinaciju odgovora. Inicijativa planira i redovne izveštaje o pretnjama, razvoj i testiranje strategija za odgovor na krizne situacije i partnerstva za razmenu informacija između vlada i privatnih kompanija za sajber bezbednost.\nInicijativa dolazi u trenutku kada sajber napadi pogađaju kontinent, pobuđujući strah da Evropa možda neće moći da se odbrani od napadača. Napad na američki naftovod koji se dogodio prošlog meseca je scenario noćne more za koji se EU mora pripremiti, rekao je potpredsednik Evropske komisije Margaritis Shinas. Kriminalna grupa DarkSide napala je ransomwareom prošlog meseca Colonial Pipeline, kompaniju koja rukovodi najvećim naftovodom u SAD, što je izazvalo paničnu kupovinu i nestašicu goriva na američkoj istočnoj obali. Američka vlada je posle toga formirala radnu grupu za ransomware.\nBroj sajber incidenata u Evropi povećao se sa 432 koliko ih je bilo 2019. godine na 756 u 2020. Zbog toga EU treba da nađe rešenje koje će pomoći zemljama da se bore protiv sve složenijih i drskijih napada udruživanjem kapaciteta nacionalnih vlada za odbranu od sajber napada.\nVlade su bile prinuđene da krenu ovim putem zbog sajber napada na važne institucije poput Evropske agencije za lekove, bolnica u Irskoj i Francuskoj, kao i sajber špijunaže nekoliko vladinih zvaničnika.\nIdeja o zajedničkoj sajber jedinici prvi put je predstavljena 2019. godine. Nova agencija ima za cilj da zaustavi sajber napade koji bi ugrozili institucije Evropske unije, nacionalna ministarstva, agencije i evropske kompanije. Budući da EU nema suverenitet nad nacionalnom bezbednošću, trebalo je više vremena za finalizaciju plana.\nU okviru programa odbrambene saradnje EU, nekoliko zemalja EU već je formiralo zajedničke timove za sajber odgovor. Agencije za sajber bezbednost sarađivale su na obezbeđivanju izbora i 5G infrastrukture, a policije za sajber kriminal iz cele Evrope sarađuju u Evropskom centru za sajber kriminal.\nPrema planu, nova jedinica će biti potpuno operativna do juna 2022. godine a evropska industrija sajber-bezbednosti biće uključena u njene aktivnosti do kraja prve polovine 2023. godine.


Vinarija Aleksandrović zabeležila je ogroman uspeh na najvećem balkanskom vinskom takmičenju The Balkans Intenational Wine Competition BIWC 2020, na kom su se takmičila vina iz svih zemalja regiona.\nTitulu Grand Trophy za najbolje vino Balkana osvojilo je belo vino Trijumf Selection 2019 iz vinarije Aleksandrović.\n“Ovo je neverovatno! Nisam ni sanjao da ću ovako značajanu nagradu primiti usred zemlje odličinih vina i nepreglednih vinograda, kakva je Bugarska. To je posebna čast, ne samo za vinariju Aleksandrović, već za celokupno srpsko vinarstvo”, istakao je Božidar Aleksandrović prilikom uručenja velikog trofeja.\nCeremonija dodele nagrada održana je u četvrtak uveče u Sofiji, prilikom otvaranja velikog Festivala balkanskih vina ispred Nacionalne palate kulture. Vinarima iz Srbije, trofeje je uručio srpski ambasador u Bugarskoj Željko Jović.


Agencija za lokalni razvoj Općine Bugojno sprema za početak rada – RTV Bugojno\n-Općinsko vijeće u sadašnjem sazivu, ima potencijal i novim idejama, novim transferima stvara bolje uslove i otvara nove mogućnosti za razvoj grada. Jedan od tih transfera je ovaj za Agenciju za lokalni razvoj koja će u budućnosti djelovati u pravcu pripreme različitih projekata, privlačenja investitora ali i povlačenja finansijskih sredstava iz različitih fondova. Agencija će raditi na tri lokacije, centar će biti u zgradi Općine Bugojno, djelovat će u prostorijama u Sultan Ahmedovoj ulici, a imat će i kancelariju u Resursnom centru. Na narednoj sjednici OV Bugojno treba donijeti zaključak da će Agencija djelovati u okviru JP za stambeno-komunalne poslove i lokalne puteve, s ciljem njenog osamostaljenja. U narednom periodu obezbijedit će se i drugi potrebni uslovi da Agencija krene s radom u punom kapacitetu – istakao je načelnik Hasan Ajkunić.\nTroje uposlenika Agencije za lokalni razvoj u proteklom periodu izvršili su kvalitetne pripreme, prikupili potrebne informacije, ostvarili početne kontakte te stvorili preduslove za kvalitetan početak rada. Svjesni su samog značaja Agencije, odgovornosti te iskazali spremnost da daju puni doprinos razvoju Bugojna.


Saopštenje za javnost nacionalnog saveta za kulturu – Balkanekspresrb.rs\nSaopštenje za javnost nacionalnog saveta za kulturu\nNacionalni savet za kulturu upozorava da će dalja devastacija pozorišnog života Srbije ne samo da nanese ozbiljnu štetu našem savremenom scenskom stvaralaštvu, nego će i onemogućiti da u zajednicu evropskih naroda ova država unese značajan pečat vlastite kulturne i umetničke specifičnost i osobenosti, ali i elemente koji su danas deo savremenog stvaralaštva, da bi jednog dana postale deo kulturne i umetničke baštine Srbije. U isti mah, marginalizacijom svojih pozorišta, Srbija poništava i degradira ogromne uspehe čitave sfere vlastite umetničke prakse koju je međunarodna zajednica odavno prepoznala kao relevantnu\nInfo: PRESS NCK\nNA POZIV Nacionalnog saveta za kulturu, na 43. Redovnoj sednici Saveta, održanoj 11. Decembra članove Saveta Miletu Prodanovića, predsednika, Ivanu Stefanović, Karolja Vičeka i Egona Savina, te Dejana Stojanovića, sekretara Saveta, o aktuelnim problemima teatarskog života u Republici Srbiji informisali su Aleksandar Milosavljević i Dejan Savić, upravnici Srpskog narodnog pozorišta u Novom Sadu i Narodnog pozorišta u Beogradu, Tamara Vučković Manojlović i Zoran Karajić, direktori Jugoslovenskog dramskog pozorišta i Šabačkog pozorišta. Sednici su, kao predstavnici Ministarstva kulture i informisanja, prisustvovali Igor Jovičić, sekretar Ministarstva, te Đurđijana Jovanović, zadužena za scensko stvaralaštvo.\nKroz sažeta i primerima potkrepljena izlaganja rukovodioci reprezentativnih teatarskih institucija, obavestili su članove Saveta o aktuelnom stanju u pozorišnom životu Srbije, a nakon dodatnih informacija koje je ponudio sekretar Ministarstva, članovi Saveta su zaključili da je nadležnima i javnosti neophodno skrenuti pažnju na najkrupnije probleme zbog kojih je teatarski život Srbije pred kolapsom. Najakutniji problemi su:\n– nejasna i neprecizna državna kulturna politika, zbog čega, između ostalog, nije realizovana klasifikacija teatara, najavljena i važećim Zakonom o kulturi (koji predviđa kategoriju ustanova kulture od nacionalnog značaja), pa je, samim tim, stvorena konfuzija na planu realizacije konkretnih misija (i repertoarskih zadataka) pozorišta u sistemu teatarskog života Srbije, što rezultira permanentnim urušavanjem rezultata najkvalitetnijih teatara koji su po dosadašnjim dometima i visokim renomeom reprezentovali domaće savremeno scensko stvaralaštvo u Srbiji i inostranstvu;\nneredovne uplate planiranih i odobrenih finansijskih sredstava, zbog čega pozorišta ne mogu da ispune Zakonom predviđenu obavezu i realizuju četvorogodišnje, pa ni jednogodišnje planiranje repertoara, što onemogućava normalan teatarski rad;\n– neadekvatan Zakon o kulturi, koji ne prepoznaje specifičnosti bića teatra i pozorišnog sistema rada (u Srbiji ili bilo gde u svetu), pa su otuda naši teatri u stalnom raskoraku između obaveze da poštuju zakon i zadatka da obavljaju svoju osnovnu aktivnost – stvaraju i prikazuju pozorišne predstave, što pozorišne delatnike neprestano suočava s potrebom formulisanja i usvajanja Zakona o pozorištu;\n– frapantna neusklađenost zakonskih, podzakonskih akata i uredbi (Zakon o radu, Zakon o budžetu, Zakon o funkcionisanju ministarstava, Zakon o kulturi, Uredba o koeficijentima u ustanovama kulture…) sa elementarnom logikom teatarske prakse, što stvara konfuziju u svakodnevnom radu pozorišta i onemogućava nastanak umetničke ali i svake druge produkcije, poništava smisao teatarskih festivala i urušava njihov ugled na domaćoj i međunarodnoj sceni;\n– neprecizno definisane nadležnosti ministarstava i organa lokalne uprave (Ministarstva kulture i informisanja i Ministarstva za državnu upravu i lokalnu samoupravu, te ovih ministarstva i organa lokalne uprave), zbog čega pozorišta nemaju adekvatan tretman, a ne osećaju ni odgovarajuću, neophodnu zaštitu Ministarstva kulture i informisanja;\n– sve uočljivije odustajanje Države od zaštite segmenata pozorišnog života od komercijalizacije, zbog čega su ugroženi status i umetnički rezultati upravo onih pozorišnih institucija koje, na osnovu postignutih rezultata, treba da doprinose razvoju i međunarodnom ugledu teatarske umetnosti Republike Srbije;\n– sve agresivniji anti-intelektualni i anti-umetnički diskurs koji dominira našim društvenim, političkim i kulturnim životom, što marginalizuje značaj, smisao i funkciju pozorišta, a u najdirektnijoj je vezi sa obrazovnim sistemom koji ne pomaže teatrima u procesu edukovanja i formiranja nove pozorišne publike.\nPosledica ovakvog stanja je smanjenje broja premijera, sve slabiji kvalitet produkcije i uočljivo zaostajanje naših najreprezentativnijih pozorišta u kontekstu evropskog teatarskog života, kojem pripadamo. Ovakvim tretmanom su podjednako pogođene velike nacionalne kuće u kojima, osim dramskih, nastaju i operske i baletske predstave, kao i teatri koji našu pozorišnu umetnost reprezentuju kroz članstva u Evropskoj teatarskoj uniji ili Evropskoj teatarskoj konvenciji, ali i pozorišta koja u gradovima i varošicama Srbije sve teže uspevaju da očuvaju bogatu nacionalnu teatarsku tradiciju i svojim predstavama upotpunjuju kulturni život svojih sredina.\nU ovakvoj situaciji pozorišta su, u borbi za umetnički kvalitet, novu publiku pa i elementarno preživljavanje, lišena odgovarajuće podrške Države, što će se okončati gušenjem jednog od najvažnijih, najuspešnijih i najreprezentativnijih segmenata naše kulture.\nNacionalni savet za kulturu upozorava da će dalja devastacija pozorišnog života Srbije ne samo da nanese ozbiljnu štetu našem savremenom scenskom stvaralaštvu, nego će i onemogućiti da u zajednicu evropskih naroda ova država unese značajan pečat vlastite kulturne i umetničke specifičnost i osobenosti, ali i elemente koji su danas deo savremenog stvaralaštva, da bi jednog dana postale deo kulturne i umetničke baštine Srbije. U isti mah, marginalizacijom svojih pozorišta, Srbija poništava i degradira ogromne uspehe čitave sfere vlastite umetničke prakse koju je međunarodna zajednica odavno prepoznala kao relevantnu.\nZbog svega navedenog Nacionalni savet za kulturu poziva Ministarstvo kulture i informisanja da u što kraćem roku formira radnu grupu za izradu nacrta Zakona o pozorištu, bez obzira na to što Zakon o izmenama i dopunama Zakona o kulturi još uvek nije usvojen. Naime, i bez Zakona o kulturi ima mnogo posla kojem valja pristupiti što pre da bi pozorišta Srbije stala na svoje noge i zauzela adekvatno mesto u kulturnom životu Države.♦\nTagsNacionalni savet za kulturu\nBožićna misa: Papa pozvao na trezvenost i osećaj za pravednost\nReagovanje Vučića na izjavu ambasadora Kirbija


Dačić: Želja mi je da naša djeca idu u Beč i zaključe da je ovdje bolje\nMinistar spoljnih poslova Srbije Ivica Dačić ocijenio je da je Srbija ovu godinu, što se tiče spoljne politike i borbe za nacionalne interese, završila uspješno.\nDačić je istakao da je Srbija uspjela da vrati pitanje Kosova na dnevni red UN, na takav način da se ne može donijeti trajno rješenje bez njene saglasnosti.\n"Velika je stvar što smo uspjeli da 12 zemalja povuče priznanje tzv. nezavisnosti Kosova i time smo pokazali da to nije završeno, dokazali smo da su pravda i istina jače od sile i moći", rekao je Dačić na tradicionalnom novogodišnjem koktelu koji je priredila Skupština grada Jagodine za 6.000 građana.\nOn je naglasio da Srbija to pitanje neće ispustiti iz ruku i da "neće pokleknuti pred ucjenama" da prizna nezavisnost Kosova.\n"Ako neko misli da će taksama od sto posto prisiliti Srbiju na takve poteze, taj očito ne zna snagu srpskog naroda. Mi smo u historiji imali mnogo teških situacija, ali naša je želja da naš narod nikada više ne ratuje, da naša djeca i omladina idu u Beč i svuda, da vide kako je i da zaključe da je ovdje bolje", rekao je Dačić, koji je i predsjednik Socijalističke partije Srbije.\nOn je dodao da je "vrijeme da pobjeđujemo u miru" i da su zato Srbiji potrebne pobjede "za otvaranje fabrika, novih radnih mjesta, za bolje uslove za zdravstvo, za školovanje, za život u svakom pogledu", prenijeli su beogradski mediji.\nDačić je rekao da je Srbiji potrebna pobjeda u međunarodnim odnosima i da zato s velikim zadovoljstvom može da kaže da Srbija danas može da se pohvali dobrim biletarelnim odnosima i posjetama najviših svjetskih funkcionera.\n"Spremamo se da dočekamo sa velikom ljubavlju predsjednika Ruske Federacije Vladimira Putina 17. januara", istakao je Dačić.\nObjavio: Pet, 28/12/2018 - 07:41\nVojin Mijatović pisao Dačiću: Sram vas bilo, u BiH ste gost, a dolazite kao jeftini kabadahija i širite nemir\n"Kad dođe ambasador VB staviću zastavu RS, da vidim hoće li sjediti pored nje"\nNapeto u New Yorku: Dačić vikao na Thacija, a ovaj ga provocirao\nZa 350.000 eura mita povukla priznanje Kosova\nDačić uručio ključeve stanova izbjeglicama iz BiH i Hrvatske\nDačić se hvali da je još jedna zemlja povukla priznanje Kosova\nDačić: Makronu nisam pjevao pjesmu ''Zaz'', bili smo malo klasičniji


Mediji: Priveden Sergej Trifunović\nSergej Trifunović, glumac i bivši predsednik Pokreta slobodnih građana, priveden je 17. aprila u naselju Gornji Stepoš u Kruševcu, prenose mediji.\nNjega je saobraćajna policija zaustavila oko 12.30 časova na putu Kruševac-Ravni. Glumcu je određeno zadržavanje od 12 sati zbog navodne vožnje pod dejstvom marihuane, navodi portal Nova S.\nTaj portal navodi i da ovo nije prvi put da Trifunović krši zakon u saobraćaju. Velika prašina podigla se 13. januara prošle godine na Novom Beogradu, kada se u večernjim časovima, navodno pod uticajem kokaina, svojim automobilom zakucao u autobus Javnog gradskog prevoza, a potom pobegao.\nKako su mediji tada pisali, on se posle udesa pravdao da je otišao jer je "morao da otvori vrata majstorima i da nahrani mačke". Nekoliko sati posle incidenta, sam se prijavio policiji, ne krijući da je koristio drogu.\nNepunih mesec dana kasnije, Trifunović je svojim džipom "audi Q2" ponovo izazvao saobraćajnu nesreću na auto-putu za Novi Sad, kada se brzinom od 150 kilometara na sat zakucao u "fijat stilo" kojim je upravljao Srđan S. (44), a koji je zbog povreda završio u bolnici.


MLADEN SAVIĆ: Uskoro izgradnja sistema za NAVODNJAVANJE U BATKOVIĆU :: Dešavanja u Bijeljini ::\n01. april 2020. / 23:20\nMLADEN SAVIĆ: Uskoro izgradnja sistema za NAVODNJAVANJE U BATKOVIĆU\nSkupština Grada Bijeljina danas je dala saglasnost za realizaciju projekta izgradnje sistema za navodnjavanje na području Batkovića i sanaciju i uređenje kanala Stara Dašnica Bijeljina, a ukupna vrijednost projekta je 6 miliona KM.\nNačelnik Odjeljenja za poljoprivredu Grada Bijeljina Mladen Savić kaže da je riječ o nastavku dobre saradnje sa Ministarstvom poljoprivrede, šumarstava i vodoprivrede RS i Jedinice za koordinaciju projekata u oblasti poljoprivrede.\n„Kada je riječ o sistemu za navodnjavanje, u pitanju je površina od oko 377 hektara, dok se u slučaju sanacije i uređenja kanala Stara Dašnica radio o dužini od 12.500 metara. Opština Bijeljina je u obavezi da učestvuje u finansiranju ovog projekta. Ukupna vrijednost projekta iznosi oko 6 miliona KM, od čega je 4 miliona KM za sistem za navodnjavanje, a za uređenje kanala Stara Dašnica oko 2 miliona KM. Mi ćemo učestvovati u sufinansiranju prvog dijela, sistema za navodnjavanje, do 15 procenata po projektu“, objasnio je Savić, koji tvrdi da sistem za navodnjavanje u velikoj mjeri donosi pogodnosti našim poljoprivrednicima.\n„Bili smo svjedoci suše u prethodnim godinama. Ovaj sistem će u velikoj mjeri smanjiti troškove proizvodnje naših poljoprivrednih proizvođača, koji više neće morati da koriste naftu“, istakao je Savić.\nSavić je podsjetio da je u Semberiji ranije izgrađen sistem za navodnjavanje na površini od 503 hektara u Crnjelovu, naglasivši da se u martu kreće sa realizacijom drugog projekta ove vrste.\nKada je riječ o cijeni nadoknade, načelnik Odjeljenja za poljoprivredu Grada Bijeljina kaže da ona još nije određena.


Ambasador SAD: Pet zemalja EU promeniće svoj stav o Kosovu ako...\nA. J. 28. oktobra 2020. 08:08\nAmbasador SAD u Prištini Filip Kosnet izjavio je u utorak uveče da će pet zemalja EU koje ne priznaju Kosovo promeniti svoj stav, ako dođe do promene u odnosima Beograda i Prištine.\n„Ko je mislio da će Severna Makedonija i Grčka postići dogovor o imenu, ali dogodilo se. Ljudi su mislili da je nemoguće da Ujedinjeni Arapski Emirati, Bahrein ili Sudan izgrade odnose sa Izraelom, ali to se dogodilo“, rekao je Kosnet.\n„Kada sam došao na Kosovo, sretao sam se s političkim liderima i često su mi govorili da im nisu potrebni Evropljani, jer imaju posebne odnose sa SAD. Rekao sam: „da, imate posebne odnose sa SAD i voleo bih da se demokrate i republikanci u SAD dogovore i oko drugih pitanja, kao što se dogovaraju o odnosima sa Kosovom, ali pogledajte kartu, Kosovo nije u Severnoj Americi, već u Evropi““, rekao je Kosnet.\nambasador SADPrištinapriznanje Kosova


I Leo poslao potpisan dres za malog Gavrila\nNaslovna Info Srbija I Leo poslao potpisan dres za malog Gavrila\nDanas do 13 časova traje licitacija za Kristijanov dres\nDve najveće fudbalske zvezde današnjice ujedinile su se u borbi za Gavrilovu pobedu! Posle Ronalda, i Mesi je poslao potpisan dres za humanitarnu licitaciju kako bi se prikupila sredstva za lečenje osmomesečne bebe koja boluje od spinalne mišićne atrofije.\nNa Limundo je postavljen dres sa početnom cenom od milion dinara sa posvetom „para Gavrilo“.\nNiz humanitarnih akcija se nastavlja da produži nadu za Gavrilovu pobedu, a sve je počelo posle plemenitog gesta vatrogasca Đorđa Vukićevića, koji je stavio na licitaciju Ronaldovu kapitensku traku, bačenu na atletskoj stazi Marakane posle nepriznatog gola Portugalca na meču protiv Srbije. Kapitensko obeležje prve zvezde evropskog šampiona je prodato za više od 7,5 miliona dinara i uplaćeno na Gavrilov račun u fondaciji „Budi human“.\nGlavni cilj je bio da se probudi društveno odgovorna svest i kod drugih pojedinaca, firmi, organizacija, a licitacije su se nastavile – Stefan Mitrović je dao svoje kopačke i dres sa čuvenog meča na Marakani, Aleksandar Mitrović takođe dres Srbije…\nPotom je štafeta humanosti stigla do samog Ronalda, koji je poslao potpisan dres Juventusa, a isto je potom učinio i njegov najveći rival Mesi! Ovoj timskoj igri za malog Gavrilova iz nedelje u nedelju se pridružuju asovi velikog srca.\nLicitacija za Ronaldov dres traje do 11. maja u 13.05, a posle uvodne ponude stigle su još tri, pa je izvesno da će biti prikupljeno još najmanje 1.300.010 dinara. Gavrilu je potrebno još oko milion evra za najskuplji lek na svetu, pa je u pravi čas stigao i Mesijev dres.\nMalom Gavrilu Đurđeviću takođe možete pomoći na sledeći način:\nPročitaj: Ronaldova kapitenska traka pomoći će da mali Gavrilo dobije najskuplji lek\nPrethodni tekstDa li će se u Srbiji davati treća doza Sinofarm vakcine?\nSledeći tekstOpština Bačka Palanka: Glasajte za predloge projekata\nJoš jedna zvezda poslala dres za malog Gavrila – Zlatan Ibrahimović\nUspeh humanitarne aukcije: Ronaldova traka prodata za 7,5 miliona dinara\nUsvojeno: Kazne za one koji sprečavaju prinudno iseljenje


Skaut Zvezde nije uplašen mogućnostima Dinama – Nadlanu.com\nSkaut Zvezde nije uplašen mogućnostima Dinama\nObjavljeno 26. jula 2009. / 00:00:00\nBEOGRAD, 26. jula 2009. (Beta) - Skaut Crvene zvezde Nebojša Milošević izrazio je uverenje da će taj fudbalski klub uspeti da u trećem kolu kvalifikacija za Ligu Evropa savlada Dinamo iz Tbilisija, tim koji je analizirao posmatrajući ga na prošlonedeljnom meču sa letonskim Lijepajas Metalurgsom.\n"Dosta toga je na nama. Ako Zvezda bude maksimalna, kontrolisaćemo utakmicu i to je dobro", ocenio je Milošević, koji je utiske o igri Dinama u pobedi od 3:1 preneo treneru Zvezde Vladimiru Petroviću "Pižonu".\nDinamo, prema rečima Miloševića, igra u formaciji "4-2-3-1" u kojoj je najistureniji napadač Gruzijac Mate Vacadze.\n"Odbrambena linija im maltene ne učestvuje u napadu. Drže pozicije, a bekovi kreću po bokovima tek ako ih ponese publika ili ako je totalna ofanziva tima. Jaki su u skoku i imaju specifične postavke kod kornera, kad i dva štopera dolaze na skok", primetio je Milošević.\n"Početna formacija ostaje ista i kada napadaju, s tim što dva zadnja vezna nisu previše napadački orijentisani, ali zato trojica ofanzivnih jesu. Ipak, uvek je u centru pažnje taj jedan istureni napadač", dodao je skaut Zvezde.\nMilošević je ocenio i da su pojedinci najveći kvalitet Dinama, osvajača Kupa pobednika evropskih kupova zi 1981. godine.\n"Sve se vrti oko centralnog veznog igrača sa brojem 10 na leđima, Georga Merebašvilija. Dobar je fudbaler, može da igra i po strani i na centralnom delu sredine terena", naveo je Milošević.\n"Tu je i igrač 'broj sedam', Aleksandr Kaškadze. Takođe je tehničar dobar, ali nije to ništa spektakularno. Ipak, vrlo su čvrsta ekipa, ruska škola. Snaga im je bitan element fudbala. Fanatični su i sigurno će ginuti svih 90 minuta", istakao je.\nMilošević je kazao i da bi problem za "crveno-bele" moglo da bude sparno vreme u Tbilisiju gde će se 30. jula igrati prva utakmica između Zvezde i Dinama.\n"Kažu da često pada kiša, a posle je vlažnost velika. Temperatura će biti manja nego u Srbiji, ali je ta vlažnost nezgodna. Ipak, na to ne možemo da utičemo, tako je kako je", rekao je Milošević i dodao da atmosfera na stadionu "Boris Pajčadze", koji ima 60.000 mesta, ne bi trebalo da utiče na igrače Zvezde.\n"Stadion je zaista imponzantan, ali ne može se reći da su navijači vatreni. Oni čak i nemaju posebnu tribinu na kojoj je 'kop'. Uglavnom navijaju sedeći, ali znaju da ponesu tim aplauzom i vikom. Očekuje se oko 10.000 gledalaca protiv Zvezde, ali sam siguran da će Gruzijci tek u Beogradu videti šta je vruća atmosfera", kazao je Milošević.


Jadran na Sajmu Saobraćaja u Holandiji - Jadran d.o.o. Beograd\n04 апр Jadran na sajmu saobraćaja u Holandiji\nNa nedavno održanom međunardnom sajmu saobraćaja i saobraćajne signalizacije EXPO Intertraffic u Amsterdamu i „Jadran“ je imao svoje predstavnike. Naše kolege imale su priliku da brojnim investitorima i proizvođačima predstave nove usluge koje „Jadran“ ima u svojoj ponudi, a to su radovi na niskogradnji, kao i popravljanje i održavanje saobraćajne signalizacije.\nPodsetimo, nedavno smo investirali u građevinske mašine i opremu i oformili timove za asfaltiranje i za održavanje saobraćajne signalizacije. Trenutno izvodimo radove na teritoriji Beograda, a kad je reč o niskogradnji uskoro nas očekuju radovi na proširenju graničnog prelaza Horgoš.\nIntertraffic Amsterdam, vodeći svetski trgovinski događaj za infrastrukturu, upravljanje saobraćajem, pametnu mobilnost, bezbednost i parking, ove godine obeležio je i 50. godišnjicu od osnivanja. Tokom četiri dana izlagalo je blizu 800 kompanija iz 49 zemalja, a procenjuje se da je bilo više od 23.000 učesnika.\n13:40:09 22 дец 2021


Čovek koji znači uspeh - Sport - Dnevni list Danas\nPočetna » Sport » Čovek koji znači uspeh\nAleksandar Đorđević sa Virtusom osvojio FIBA Ligu šampiona\nČovek koji znači uspeh\nBilo je potrebno nešto manje od dva meseca da po preuzimanju kormila Aleksandar Đorđević Virtusu iz Bolonje podari, sasvim sigurno, najvredniji klupski trofej u poslednje dve decenije.\n0Piše: N. M. 07. maja 2019. 10.22 Izmenjeno: 09. maja 2019. 04.03\nVelikan koji je 1998. i 2001. bio prvak Evrope doživeo je strmoglavi pad, pogotovo u poslednjoj deceniji, toliki da je 2017. uspeo da se vrati u elitni rang domaćeg takmičenja iz druge lige. Današnji Virtus po mnogo čemu, pre svega finansijama, nije ni nalik onome koji je pod vođstvom Etorea Mesine igrao prelepu košarku, a čiji su protagonisti bili asovi poput Danilovića, Đinobilija, Savića, Nesterovića, Smodiša, Skonokinija, Rigodoa, Jarića, Abija…\nShodno tome, osvajanje FIBA Lige šampiona tokom vikenda u Belgiji može se protumačiti kao izuzetan rezultat Virtusa, ekipe koja trenutno u prvenstvu Italije zauzima 11. mesto sa skorom 14-15.\nIako je prvi prvom objavljivanju delovalo teško shvatljivo, Aleksandar Đorđević je 11. marta pristao da dođe na mesto trenera ekipe koja je u tom trenutku bila u seriji od četiri poraza na poslednjih pet mečeva u prvenstvu Italije.\nPredsednik Alberto Buki želeo je na čelo tima harizmatičnog stručnjaka sposobnog da poradi na motivaciji igrača među kojima je bilo pojedinaca dobro poznatih široj košarkaškoj javnosti. Pjetro Aradori je višegodišnji italijanski reprezentativac; Toni Tejlor je prošle sezone u dresu Banvita bio jedan od boljih plejmejkera u Turskoj, Amat Embaje nastupao je za Brindizi i Milano, Dejan Kravić već godinama figurira kao potencijalni reprezentativac Srbije, dok je Mario Čalmers ubedljivo najpoznatije ime.\nBivši student Kanzasa dvostruki je šampion NBA lige sa Majamijem u eri vladavine Lebrona DŽejmsa, Dvejna Vejda i Krisa Boša. Čalmers je u toj ekipi bio startni plejmejker i posle sedam sezona u Majamiju, u 2015/16 nastupao je za Memfis.\nBilo je evidentno da takav sastav ima kvalitet, ali je Virtusu bio potreban stručnjak koji će poraditi na timskoj odbrani, stvaranju hemije i iskristalisanju jasnih uloga. Od dolaska Đorđevića, Virtus je broj timskih asistencija, pogotovo u FIBA Ligi šampiona, povećao na 15, izgubljene lopte sveo na svega 8,4 uz procente šuta od preko 50 odsto za dva i skoro 35 za tri poena.\nNajveći napredak zabeležen je u odbrani. Virtus je na Fajnal-foru u Antverpenu Bamberg sveo na 50 poena u polufinalu, dok je Tenerifama „dozvolio“ 61 u borbi za titulu. Đorđević je u Kevinu Panteru video apsolutnog realizatora; Amerikanac se proslavio na polovini prošle sezone kada je kao relativno nepoznat stigao u grčki AEK i sa Atinjanima na kraju osvojio Ligu šampiona. Identičan rezultat postigao je sa Virtusom, s tim da je voga puta obeležio završni turnir kao najbolji strelac – 23,5 u poena proseku.\nĐorđević je tako slavnom klubu podario prvi trofej još od 2008/09 kada su osvojili, danas ugašeno takmičenje FIBA Evročelendž. FIBA Liga šampiona po svom kvalitetu nije ni blizu takmičenjima pod okriljem ULEB -a, ali je sam rezultat vredan za slavni klub i grad u kome je košarka apsolutno najpopularniji sport. I sam Đorđević je često izjavljivao, od povratka u Bolonju (nastupao za rivalski Fortitudo dve sezone 1994/96) da klub mora finansijski da se konsoliduje i poveća i to drastično budžet u godinama koje dolaze. Selektor Srbije u dosadašnjoj trenerskoj karijeri ima osvojene nacionalne kupove sa Panatinaikosom 2016. i Bajernom 2018. sa kojim se razišao na neslavan način.\nĐorđević: Srećan zbog drugih ljudi\nOsvojio je kao igrač Aleksandar Đorđević sve moguće trofeje. Od klupskih gotovo da mu nijedan ne nedostaje, dok sa reprezentacijom jedino nije uzeo zlato na Olimpijadi. I u ulozi selektora popularni Sale je sa Srbijom bio srebrni na prvenstvu Evrope, Mundobasketu i Olimpijskim igrama u Riju. Osvajanje FIBA Lige šampiona za njega možda i nema tu vrednost kao za momke koje odnedavno predvodi u Virtusu: „Ne sećam se titula koje sam osvajao kao igrač, bilo je to davno. Svaka sledeća je najlepša. Tako da je ovo zadovoljavajuće za mene. Ipak, srećniji sam zbog drugih ljudi, ne zbog sebe. Mnogo sam zahvalan ljudima koji su radili za mene. Veoma sam zahvalan igračima i timu. Kevin Panter je bio zvezda ovog takmičenja, on je pravi MVP. Zahvalan sam mu i veoma sam ponosan što sam mu bio trener prethodnih nekoliko meseci“, istakao je Đorđević.\naleksandar djordjevic, FIBA Liga Šampiona, Košarka, titula, Virtus iz Bolonje


Tamindžija: Vučurević nervozan zbog predizbornih obećanja | Trebinje Live\nTamindžija: Vučurević nervozan zbog predizbornih obećanja\nPoslanik SNSD-a u Narodnoj skupštini Republike Srpske Ilija Tamindžija rekao je Srni da gradonačelnik Trebinja Slavko Vučurević nema ni volje ni znanja da bilo šta uradi, te ga hvata nervoza zbog predizbornih obećanja i koristi svaku priliku da svu krivicu prebaci na republičke institucije i predsjednika Republike Milorada Dodika.\n"Poslije kratkotrajnog zatišja, juče su ponovo poslati loši tonovi iz Hercegovine, koji samo nanose štetu našoj regiji. U tome svakako prednjači gradonačelnik Trebinja koji sve vrijeme lažima zamajava javnost u Republici Srpskoj", istakao je Tamindžija.\nOn je ocijenio da je gradonačelnik Trebinja prvo trebalo da obiđe gradilišta po Hercegovini, jer se na tom području upravo realizuju najveće investicije u energetskom sektoru, otvaraju se nova radna mjesta, moderne saobraćajnice, nove bolnice, pa tek onda da daje izjave.\nTamindžija je upitao zašto Vučurević ne kaže koji su njegovi rezultati u bogatoj radnoj karijeri, osim u vezi sa penzionisanjem u Fondu PIO.\n"Predstavlja se kao lider Hercegovine, a nema podršku za svoje ponašanje od ostalih načelnika opština. Javnost je svjedok da načelnici opština Nevesinja i Bileće izgovaraju hvalospjeve predsjedniku Republike. Predsjednik Dodik je sigurno najveći prijatelj Hercegovine, a o tome svjedoče i brojni projekti", istakao je Tamindžija.\nGovoreći o posjeti predsjednika SDS-a Mladena Bosića Hercegovini, Tamindžija je rekao da su se "Hercegovci pitali kako je jedan lider političke partije mogao doći totalno neinformisan".\n"Bosić je u Nevesinju, LJubinju i Gacku pričao kako su potrebna veća izdvajanja za lokalne zajednice, a nije rekao da su u kontinuitetu tu imali vlast 20 godina", dodao je Tamindžija.\nOn je naveo da Bosiću niko nije rekao da Gacko ima najveći budžet po glavi stanovnika u regionu, a iz priloženog nije mogao zaključiti.\n"Predsjednik SDS-a je u Trebinju pričao o naknadi od šuma iako nema šumsko gazdinstvo... Ja bih volio da se malo dotakao projekta kasarne u Avtovcu kod Gacka i kamenoloma u Nevesinju, jer su to projekti njegovih bliskih saradnika koji svakako zavređuju pažnju SDS-ovog antikorupcionog tima", naglasio je Tamindžija.


Bez podrške za razmatranje spoljnopolitičke orijentacije BiH - Klix.ba\nPropala inicijativa Bože Ljubića\nBez podrške za razmatranje spoljnopolitičke orijentacije BiH\n28.3.2012. u 17:59\nKomisija za spoljne poslove Predstavničkog doma Parlamentarne skupštine BiH danas nije podržala inicijativu poslanika Bože Ljubića da se na sjednici Doma razmatra tema "Spoljnopolitička orijentacija BiH kao najvažnije pitanje državne politike".\nKomisija je dala pozitivno mišljenje o saglasnosti za ratifikaciju više međunarodnih konvencija i protokola, saopšteno je iz parlamenta BiH.\nNa današnjoj sjednici je primljeno k znanju više izvještaja i informacija Ministarstva inostranih poslova BiH, kao i Izvještaj o zvaničnoj posjeti tadašnjeg predsjedavajućeg Predstavničkog doma Parlamentarne skupštine BiH Denisa Bećirovića Albaniji od 14. do 16. decembra 2011. godine.\nIzetbegović razgovarao s ambasadorom Stojadinovićem\n28.03.2012. u 18:00\nBudžet Federacije BiH iz 2011. godine ostvaren 85,8 odsto


Dan online - Politika: Odbor radi u korist DPS-a - 2019-11-20\nPolitika DRAGAN VUKIĆ SMATRA DA SKUPŠTINSKO RADNO TIJELO ZA IZBORNE REFORME NE RADI KAKO VALJA\nVukić Odbor radi u korist DPS-a\nPokazalo se da radne grupe za izradu izbornog zakonodavstva ne rade kako valja, odnosno da rade u korist Demokratske partije socijalista (DPS), ocijenio je Dragan Vukić, sekretar Izvršnog odbora GO Socijalističke narodne partije (SNP).\nKako je istakao, potrebno je raditi na izmjeni biračkog spiska jer je i laiku jasno da u Crnoj Gori postoje fantom birači.\n– S obzirom da imamo 622.000 građana, a 530.000 birača, pitamo se gdje su oni građani od 0 do 18 godina koji nemaju pravo glasa. Takođe, treba raditi i na periodičnoj kontroli prebivališta na bazi slučajnog uzorka na teritoriji čitave Crne Gore. Postoje lica koja su lažno prijavila prebivalište, te na bazi rezidencijalnog uslova stiču biračko pravo. Ako se to ne uredi, dešavaće nam se da neko ko ne živi u Crnoj Gori duži vremenski period dođe na dan izbora i odlučuje o mom i vašem životu, odnosno o životu naše djece i vrati se tamo odakle je i došao – kazao je Vukić.\nOn je ukazao na još jednu anomaliju u biračkom spisku – postojanje velikog broja građana koji nisu obaviješteni o promjeni biračkog mjesta, pa se dešava da zbog toga i ne obave svoju građansku dužnost u izbornom danu.\n– Sve ovo, i još niz drugih izbornih rješenja, ali pravih, konkretnih, moglo bi da dovede do povjerenja u izborni proces, a i da smanji političku korupciju. Na kraju, bez tehničke vlade nema potrebnih promjena izbornog sistema. Izbori su blizu, a vrijeme za rešavanje ovih problema polako ističe. Odbor ne radi posao kako valja– zaključio je Vukić.


PRIZNANJE 'DR ĐORĐE NATOŠEVIĆ' ZA OŠ 'ZDRAVKO GLOŽANSKI'\nPriznanje koje nosi ime dr Đorđa Natoševića, prosvetnog radnika, jednog od prvih srpskih pedagoga i osnivača učiteljskih škola u više gradova, kao autentično vojvođansko priznanje koje se dodeljuje najuspešnijim vaspitno -obrazovnim ustanovama i prosvetnim radnicima, dodeljeno je OŠ "Zdravko Gložanski" iz Bečeja.\nKako je ovim povodom istakla direktorica ove škole Suzana Đukić, ovo je priznanje svim zaposlenima, učenicima, roditeljima, ali i celokupnoj lokalnoj zajednici. Ona se osvrnula i na eksternu evaluaciju, gde je OŠ "Zdravko Gložanski" dobila najvišu ocenu - 4!\nPredsednik opštine Bečej, Vuk Radojević je istakao da se nagrada sastoji od plakete, povelje i novčane nagrade u visini od 400.000 dinara. "Osnovnoj školi „Zdravko Gložanski“ priznanje je dodeljeno jer je to škola u kojoj reči: tolerancija, međukulturalna saradnja i inkluzivno obrazovanje, svestrano angažovanje učenika, nisu samo obične fraze, već su kroz svakodnevni rad dobile puni smisao. U ovoj školi istovremeno se radi na podizanju nivoa nastave i stručnom usavršavanju nastavnika", zaključio je Radojević.\nPredsednik Školskog odbora, Srđan Gligorić je istakao da je najzaslužnija za ovo priznanje, upravo direktorica Suzana Đukić, ali i ceo kolektiv. Čestitkama se pridružila i predsednica Saveta roditelja, Snežana Sekulić i ujedno pozvala sve da upišu svoju decu upravo u OŠ "Zdravko Gložanski".


Sistem radio veze između tehnike i politike - Istinomjer\nSporazum o korištenju sistema radio veze između policijskih agencija u BiH, koji je potpisan u Sarajevu, 13. decembra ove godine, već duže vremena je predmet osporavanja prvenstveno zvaničnika iz RS i Brčko Distrikta, koji nikada nisu dali saglasnost za ovaj sporazum, ali i pojedinih zvaničnika iz FBiH i policijskih agencija koje ranije nisu imale primjedbe na sporazum.\nSporazum je potpisalo 10 policijskih agencija u BiH, a nakon potpisivanja iz Direkcije za koordinaciju policijskih tijela BiH (DKPT) je rečeno kako sporazum nisu potpisali predstavnici MUP-ova Posavskog kantona, Hercegovačko-neretvanskog, Zapadnohercegovačkog i Livanjskog kantona.\nRanije je saglasnost na ovaj sporazum dalo 14 policijskih agencija, ali se danas četiri ovlaštena predstavnika nisu pojavila. Ministarstvo unutrašnjih poslova Republike Srpske i MUP Brčko Distrikta u startu nisu dali saglasnost za njegovo potpisivanje.”\nDragan Mitrović, šef Sektora za koordinaciju i saradnju DKTP, 13.12.2018.\nGlavna zamjerka predstvnika RS bila je ta da se ovim sporazumom vrši prijenos nadležnosti sa entiteta na državu, što je još u oktobru ove godine tvrdio ministar unutrašnjih poslova RS, Dragan Lukač.\nZakonom je jasno propisano da Direkcija nije osnovana kao policijski organ, već kao upravna organizacija za podršku policijskoj strukturi BiH. Članom 6. Zakona o Direkciji propisane su nadležnosti Direkcije za koordinaciju policijskih tijela iz kojih jasno proizilazi da Direkcija nema ni operativnu nadležnost koju imaju policijske agencije na nivou BiH, a pogotovo nema operativne nadležnosti drugih organa unutrašnjih poslova u BiH, iz kojih razloga ne može koordinisati njihovim radom niti se može uspostaviti sistem radio veze na predloženi način. Napominjemo da Direkcija, u skladu sa zakonom utvrđenim ovlašćenjima, isključivo obavlja poslove komunikacije i koordinacije policijskih tela na nivou BiH.”\nDragan Lukač, 22.10.2018.\nVeoma oštar, uoči potpisivanja Sporazuma o korištenju sistema radio veze bio je delegat u Domu naroda PSBiH, Nikola Špirić koji je čak ustvrdio da se ovim pokušava napraviti državni MUP.\nSvaki pokušaj da se od Direkcije za koordinaciju policijskih tijela BiH pravi takozvani MUP BiH, na šta mi ovo liči, je izvanzakonski, neprihvatljivo i neustavno.”\nNikola Špirić, 12.12.2018.\nI predsjednik HSS-a BiH, Mario Karamatić bio je na sličnom fonu u pogledu navodnog prenosa nadležnosti, a u svojoj izjavi je kantonalne MUP-ove podijelio po etničkom ključu.\nTo bi definitivno bio prenos nadležnosti na Direkciju za koordinaciju policijskih tijela i mi to nemamo potrebe potpisivati. Hrvatski MUP-ovi imaju korektnu saradnju sa federalnim MUP-o, tu su stvari jasno posložene i zna se šta je čija nadležnost.”\nMario Karamatić, 12.12.2018.\nMeđutim, još u odgovoru na Lukačeve tvrdnje, iz DKPT-a su pojasnili kako se u ovom slučaju ne radi o prenosu nadležnosti nego da je uspostavljanje radio veze rezultat projekta koji je implementiran u 2017. godini i koji je “podrazumijevao i uspostavljanje odgovarajuće infrastrukture kako bi se obezbijedila pokrivenost teritorije signalom za potrebe sistema radio veze, čime su stvorene i tehničke pretpostavke za uvezivanje Operativnog centra Direkcije sa operativnim centrima svih policijskih agencija u BiH.”\nInače, Operativni centar je uspostavljen krajem oktobra 2017. godine, kao rezultat realizacije projekta „Uspostave Operativnog centra izgradnjom sistema radio veze i sistema video nadzora“ čiju je implementaciju finansijski podržala Ambasada Sjedinjenih Američkih Država u Bosni i Hercegovini i ICITAP (International Criminal Investigative Training Assistance Program, američkog Ministarstva pravde).\nI nakon potpisivanja Sporazuma, rečeno je kako se on odnosi isključivo na tehničke aspekte saradnje.\nSporazum o korištenju sistema radio veze između policijskih agencija u BiH uređuje isključivo tehničke aspekte komunikacije putem sistema radio veze između policijskih agencija u BiH, istim se ne definišu bilo kakvi drugi pojmovi niti pitanje nadležnosti.”\nZakonom o DKTP, Članom 6. propisane su nadležnosti Direkcije, a prve četiri se upravo i odnose na komunikaciju.\nPoslovi iz nadležnosti Direkcije su:\na) komunikacija, saradnja i koordinacija između policijskih tijela BiH;\nb) komunikacija, saradnja i koordinacija između policijskih tijela BiH s odgovarajućim organima u Bosni i Hercegovini u vezi s pitanjima policijskih poslova međunarodnog karaktera ili od međunarodnog značaja, ili u vezi s pitanjima koja su u nadležnosti Suda BiH;\nc) komunikacija i saradnja s odgovarajućim stranim i međunarodnim organima u vezi s pitanjima policijskih poslova od međunarodnog značaja ili zajedničkog interesa;\nd) komunikacija, saradnja i koordinacija između policijskih tijela BiH te odgovarajućih organa u Bosni i Hercegovini s odgovarajućim stranim i međunarodnim organima;\nZakon o DKPT BiH, Član 6.\nIz prvog stava ovog Člana Zakona je jasno da se DKPT prvenstveno bavi “komunikacijom, saradnjom i koordinacijom između policijskih tijela BiH”, a kako je rečeno i nakon potpisivanja sporazuma, on se “zasniva na dobrovoljnosti i svakog trenutka bilo koja policijska agencija može da pristupi, ali da i agencije koje su dale saglasnost u bilo kojem momentu mogu da istupe iz sporazuma.”\nSporazum o korištenju radio-veza između policijskih agencija u potpunosti je transparentan, kažu u DKTP, a MUP-ovi Republike Sprske i Brčko Distrikta nisu bili obavezni ni da daju objašnjenje zašto ne žele da daju saglasnost.\nNakon svega da se zaključiti da su oštre reakcije na ovaj Sporazum, koje su prvenstveno stigle iz RS, bile u najmanju ruku bespotrebne, jer u ovom slučaju nije bilo nikakve nametnute obaveze, pa je tako još jedno tehničko pitanje, po ko zna koji put postalo “političko”.\nBespotrebna prašina koja se digla oko navodnog prenosa nadležnosti u ovom slučaju, svakako će baciti sjenu na pozitivne aspekte potpisanog Sporazuma u pogledu bolje uzajamne saradnje policijskih agencija.\nKomšić je odlazio u međunarodne posjete


Policajci na motorima treniraju za novu sezonu – Trend.com.hr\nPolicajci na motorima treniraju za novu sezonu\nKARLOVAC – Nakon zime i s prvim sunčanim danima na ulice izlaze motociklisti. S početkom sezone motocikala na prometnice izlaze i policajci motoristi. Kako bi se privikli na motore nakon nekoliko mjeseci pauze i obnovili znanje sigurne vožnje, Ravnateljstvo policije i Policijska akademija organiziraju treninge za policijske službenike na motorima.\nNova motoristička sezona izmamit će na ulice mnoge ljubitelje brze vožnje na dva kotača. Uz pripremu motora i motorista, za posao moraju biti spremni i policajci motoristi. S tim ciljem do kraja tjedna se na ŠRC-u Korana održavaju treninzi za policijske službenike koji svoj posao obavljaju na motociklima. Treninge će kroz četiri dana odraditi 22 policajca motorista iz Karlovačke policijske uprave.\nKako bi se pripremili na novu sezonu na ovakvim treninzima policajci prolaze razne prepreke na poligonu. Pripremljeni su za svaku vrstu vožnje, jer nikad ne znaju što u vožnji mogu očekivati.\nKoliko je opasna vožnja motociklom govore i statistički podaci o broju nesreća i stradalim osobama. Najčešći uzroci prometnih nesreća s motorima su neprilagođena brzina i oduzimanje prednosti motorima od strane drugih sudionika u prometu.\nNakon obuke, motoristi policajci mogu se vratiti na svoja radna mjesta u Karlovcu i Dugoj Resi, sigurni da su i oni ali i njihovi motori spremni za izazove koje nova motoristička sezona donosi.\nKako do posla mladi Dugorešani mogli su saznati na informativnoj tribini u Demokratskom rasadniku\nU nesreći na A1 smrtno stradala jedna osoba


Ex Yu odbojka Archives - Страница 2 од 4 - Sportska sećanja\nPosted by Miloš on сеп 26, 2019\nU četvrtini finala italijanskog odbojkaškog plej-ofa 2018. godine, Trentino je sa 3-0 u seriji savladao Veronu, koju je te sezone sa klupe predvodio Nikola Grbić. Iako su dobili sva tri meča, serija je bila daleko od lake za igrače Trentina, jer su prva dva duela završena tek posle 5 setova, što je veoma uticalo na odbojkaše Verone koji nisu imali psihološku i fizičku snagu da se i u...\nPosted by Miloš on мај 23, 2019\nDa neki poznati sportista bude glavna zvezda televizijske reklame, reklo bi se potpuno uobičajena pojava od sredine prošlog veka. Takve reklame obično izazovu dosta pažnje, ali se retko koje od tih reklama mnogi sećaju godinama ili decenijama kasnije. O nekima od kultunih “sportskih” reklama koje se i danas pamte, kao što su ona za “MB pivo” sa Kolinom u glavnoj...\nPoen kojim su Vanja i „Kvisko“ srušili olimpijskog šampiona\nDruga polovina poslednje decenije 20. veka je bio zlatan period za jugoslovensku odbojku, koji je krunisan olimpijskom zlatnom medaljom u Sidneju 2000. godine. Na putu od kvalifikacija za EP 1995. godine do olimpijskog zlata bilo je mnogo mečeva za koje može da se kaže da su bili „presudni“, ali ako je neki meč pokazao svima da je Jugoslavija postala svetska odbojkaška sila to je svakako četvrtfinalni duel Olimpijskih igara u Atlanti...\nPredvodila je ženski odbojkaški tim Crvene zvezde 2002. godine do šampionske titule posle 9 godina, a godinu dana kasnije i do duple krune posle 10 godina. Bila je možda i najbitnija igračica u „lansiranju“ reprezentacije Srbije u svetski odbajški vrh, ali je onda posle jednog nesporazuma sa selektorom Terzićem, na vrhuncu karijere zauvek udaljena iz reprezentacije. Posle toga su je i mediji zaboravili, pa ste o njoj mogli da...


Ministarka i članovi "Estrade RS" dogovorili: Donijeti novi zakon o estradnoj djelatnosti | BL Portal\nNa sastanku ministra prosvjete i kulture Natalije Trivić i predstavnika Udruženja “Estrada Republike Srpske” dogovoreno je da će biti obavljene konsultacije sa estradnim radnicima i umjetnicima da bi se pripremile ideje i prijedlozi značajni za donošenje novog zakona o estradnoj djelatnosti.\nTrivićeva je rekla da će ovo udruženje, nakon konsultacija i prikupljanja prijedloga, predložiti resornom ministarstvu svoje predstavnike u interresornoj radnoj grupi koja će pripremiti novi zakon.\n“Na osnovu tog zakona će se poboljšati status estradnih radnika i umjetnika i preciznije definisati položaj ovog udruženja, koje je nosilac javnih ovlaštenja u oblasti estradne djelatnosti”, rekla je Trivićeva.\nIz resornog ministarstva je saopšteno da je Trivićeva danas u svom kabinetu u Banjaluci razgovarala sa predsjednikom Udruženja estradnih radnika i estradnih umjetnika Republike Srpske “Estrada Republike Srpske” Miroslavom Janjaninom o saradnji i izazovima sa kojima se suočavaju u toku pandemije virusa korona te o planu i programu rada ove organizacije u 2022. godini.\nUdruženje estradnih radnika i estradnih umjetnika Republike Srpske “Estrada Republike Srpske” osnovano je u skladu sa Zakonom o estradnoj djelatnosti Republike Srpske kao nosilac javnih ovlaštenja u oblasti estradne djelatnosti i dobilo je status reprezentativnog strukovnog udruženja u kulturi.\nTags: Estrada RS, estradni umjetnici, Natalija Trivić, zakon\n18. Maja 2022. 15:42


Savršeni redizajn nekadašnje destilerije - Moj Enterijer – Kupatila, Nameštaj, Kuhinje, Garniture...\nNa ovaj način, možete očuvati komad istorije za generacije koje će tek doći, a takođe, možete kreirati predivnu mešavinu stilova, finiša i struktura. Kao što i sami znate, u našoj zemlji postoji veliki broj napuštenih seoskih kuća, koje nažalost ne čeka baš bajna sudbina, iako bi verovatno uz malo rada mogle da se pretvore u objekte u kojima bi više ljudi moglo da uživa, stvori porodicu ili novi biznis. Brojna zdanja izgrađena nekadašnjim tradicionalnim tehnikama, nažalost bivaju zaboravljena, urušavaju se sama u sebe i polako nestaju sa lica zemlje, brisajući tragove ljudi koji su ih napravili i svega što su iza sebe ostavili.\nIpak, to nije bio slučaj sa Ferstad Farm destilerijom, koja sada predstavlja predivni projekat renovacije, koji je pretvorio nekadašnju farmersku destileriju u predivnu banket salu, destileriju i pivaru, dok je istovremeno zadržao prošlo nasleđe ovog prostora. Ovaj projekat izveo je studio Bergersen Arkitekter, koji je na veoma jedinstven način pristupio poslu, deleći strukturu na tri odvojena, nova sloja – spoljni sloj je kreiran od kamena, srednji od glinenih kamenčića i betona, dok je unutrašnji, treći sloj, okarakterisan drvenim plafonskim gredama.\nVeoma lako možete primetiti sva tri različita sloja ovog pametnog preuređenja na delu unutar nove strukture, sa staklenim panelima od poda do plafona na gornjem nivou koji povezuju prostranu banket salu sa pogledom koji se kroz njih pruža. Iznad toga, nalazi se pametna krovna konstrukcija koja jeste tradicionalna, ali nama predstavlja savršeni primer spajanja stilova koji se ovde nalaze. Ovi novi dodaci ponosno su smešteni u predgrađu Trondhajma u Norveškoj, i na prvi pogled odišu uređenom elegancijom i udobnim ambijentom.\nPROČITAJTE SLEDEĆI TEKST: Ford predstavlja kućicu za pse sa zvučnom izolacijom


NALED: Srbija mora izabrati pravi sistem prikupljanja otpada\nTanjug 31. marta 2022. 15:09\nBEOGRAD – Da bi reciklirala onoliko otpada na koliko je obavezna prema ciljevima Evropske unije, Srbija će fokus morati da stavi na prikupljanje otpada od građana i izabere da li da postojećem sistemu produžene odgovornosti proizvođača (EPR) doda i depozitni sistem (DRS), saopštio je danas NALED.\nU saopštenju se navodi da je Srbija obavezna da do 2030. godine reciklira 85 odsto otpada od kartona i papira, 75 odsto od stakla, 60 odsto od aluminijuma i 55 odsto plastičnog otpada.\nIz NALED-a pojašnjavaju da EPR sistem podrazumeva da građani u svojim domovima razvrstavaju otpad od ovih materijala u posebne kante kako bi se efikasnije reciklirao, dok kod depozitnog sistema ambalažu vraćaju u prodavnice i za to dobijaju nazad deo novca koji su platili prilikom kupovine proizvoda.\nOba sistema analizirala je renomirana britanska kuća Eunomia, koja je članicama NALED-ovog Saveza za zaštitu životne sredine danas predstavila ključne nalaze i preporučila da pored unapređenja primarne selekcije Srbija uvede i depozitni sistem kako bismo ostvarili ciljeve do 2030.\nPredsednica Saveza i menadžerka za održivost poslovanja i odnose sa javnošću u kompaniji Ball Packaging Jelena Kiš je izjavila da bez obzira na to da li će se država odlučiti za DRS, on ne garantuje prikupljanje celokupnog otpada tako da je neophodno dalje razvijati EPR sistem i primarnu selekciju pre svega kroz podizanje svesti građana o značaju pravilnog razdvajanja otpada\nPrema studijama, depozitni sistem bi pomogao tako što bi obezbedio prikupljanje više od 90 odsto ambalažnog otpada u industriji pića i udvostručio stope njegove reciklaže.\nU konvencionalnom depozitnom sistemu, građani bi iskorišćenu ambalažu ostavljali pre svega u maloprodajnim objektima, dok je druga opcija koju je studija analizirala uvođenje tzv. pametnog depozita koji predviđa i postavljanje „pametnih“ kanti i pokrivanje mnogo više lokacija i u zavisnosti od broja lokacija može podrazumevati više ili niže investicione troškove za industriju pića u odnosu na konvencionalni sistem.\nStudija o unapređenju EPR sistema preporučuje povećanje infrastrukture odnosno uvođenje tzv. „sistema dve kante“ što bi značilo da građani u posebnu kantu ili kontejner odvajaju otpad od papira i kartona, a u posebnu limenke, staklene i plastične flaše i tetrapak.\nŠef jedinice za zaštitu životne sredine u NALED-u Slobodan Krstović je istakao da je zaključak studija da bi uz adekvatnu primarnu selekciju i sa uvođenjem depozitnog sistema, Srbija uspela da dostigne ciljeve EU za gotovo sve materijale dok će kod plastike biti potrebni i dodatni napori.\n„Za to je potreban dobro osmišljen, neprofitni DRS sistem, kojim bi upravljao centralni operater u vlasništvu industrije koja bi i finansirala sistem, a država bila zadužena za nadzor i postavljanje ciljeva“, rekao je on.


EVROPA KONAČNO UVIDELA: Nema rešenja za Kosovo bez Kine i Rusije\nOno što je već duže vreme očito - da sama EU, bez asistencije velikih sila koje čine tzv. svetsku vladu, teško da može da privede pregovore o statusu Kosova i Metohije do uspešnog kraja, upravo na Ist Riveru indirektno je potvrdila i sama posrednica u dijalogu, šefica evropske diplomatije Federika Mogerini.\nNa svom poslednjem brifingu u UN u ovoj funkciji, ona je u utorak rekla da je po temi dijaloga "lično spremna da intenzivira saradnju sa svim članicama SB", da finalni sporazum dveju strana mora biti u skladu sa međunarodnim pravom i da mora da dobije podršku SB.\nPovodom njene poruke da će "svetska vlada" morati da potvrdi dogovor Beograda i Prištine, šef diplomatije Ivica Dačić u sredu je rekao da je Srbija oduvek govorila da će bilo kakvo rešenje koje se eventualno postigne na kraju morati da verifikuje ovo izvršno telo svetske organizacije, ali da reči Mogerenijeve ne znače da će doći i do promene formata pregovora.\nPolitički analitičar Dragomir Anđelković kaže, za "Novosti", da je EU konačno priznala svoju slabost, odnosno realnost, a to je da bez uključivanja velikih sila Saveta bezbednosti nema sporazuma o KiM:\n-Albanci su se izgleda uistinu otrgli kontroli, više nego što mi mislimo i očigledno su izrevoltirali značajan deo faktora moći i na Zapadu, koji im sada poručuju: nemojte da mislite da smo svemoćni i da ćemo zbog vas ulaziti u velike sukobe sa Rusijom i Kinom, i da ćemo od vas ponovo praviti veliki geopolitički problem kao što je to bilo 1999.\nAnđelković smatra da sve ide u pravcu toga da se sazove međunarodna konferencija poput Rambujea, na kojoj bi se i velike sile usaglasile oko nekog prihvatljivog rešenja koje bi se onda nametnulo Prištini, jer je ona ta koja je problem, a ne Beograd.\nPrema mišljenju nekadašnjeg šefa diplomatije Vladislava Jovanovića, nastup Mogerinijeve je dobar, pozitivan potez:\n-Srbija, međutim, treba da bude veoma oprezna jer iza toga mogu da se kriju razne zamke. Na primer, Zapad, koji želi da zaokruži ovu fazu kosovske nezavisnosti, možda pokušava nešto da istrguje sa drugim moćnim silama, pre svega sa Rusijom, jer je svestan da bez nje ne može biti dugoročnog i održivog rešenja.\nISPADANjE IZ ŠINA I TERITORIJEMOGERINIJEVA je u SB u utorak rekla i da moraju da se ukinu tarife koje je nametnula kosovska vlada da bi se nastavili razgovori Beograda i Prištine, zbog čega joj je premijer privremenih prištinskih institucija Ramuš Haradinaj odgovorio da je "dijalog prestao mnogo pre uvođenja uvećanih taksa na proizvode iz Srbije i BiH i da ta dva pitanja ne treba povezivati". On je naveo i da je dijalog "izašao iz šina" u trenutku kada je Mogerinijeva prihvatila da se razgovara o razmeni teritorija.\nPosrednička palica u dijalogu Beograda i Prištine, inače, iz ruku UN predata je Briselu na Generalnoj skupštini UN 9. septembra 2010, rezolucijom koju je podneo Beograd. Tim dokumentom "pozdravljena je spremnost EU da olakša proces dijaloga između strana".\nPre usvajanja rezolucije bilo je velikih peripetija, jer je u njenom prvobitnom tekstu stajala konstatacija da "jednostrana secesija ne može biti prihvatljiv način za rešavanje teritorijalnih pitanja". Brisel je zahtevao da se od takvog papira odustane ili da se tekst "izrediguje". Posle razgovora tadašnjeg predsednika Borisa Tadića i šefice evropske diplomatije Ketrin Ešton, Beograd je u poslednjem času izmenio tekst. U njemu se nije pominjala jednostrana secesija, ni Rezolucija 1244 u preambuli i takva je rezolucija usvojena.\nSVIM međunarodnim faktorima jasno je rečeno da će svaka vojna intervencija koja narušava dogovor u Briselu sa NATO i Kforom izazvati reakciju Srbije. Svi dobro znaju da niko ne sme da se igra vatrom i da očekuje da Srbija neće reagovati - rekao je u sreduDačić povodom spekulacija da kosovske vlasti planiraju upad u postrojenje "Trepče" na severu KiM. Dačić je rekao i da Priština svoju platformu za dijalog može da okači u hodniku parlamenta kao zidne novine ili interno obaveštenje. On je ukazao da Srbija ima svoju platformu, prema kojoj Kosovo ima autonomiju u okviru Srbije, koja je doneta za vreme Tomislava Nikolića.\nKfor nije upoznat sa bilo kakvim planom, o kojem se spekulisalo u pojedinim medijima, o navodnoj nameri Prištine da upadne na sever Kosova i preuzme "Trepču" - tvrdi portparol Kfora Vičenco Graso. On je rekao i da je situacija na KiM pod kontrolom i da nema naznaka mogućih incidenata.


Grčki ministar spoljnih poslova Nikos Dendias sastao se sa belgijskom ministarkom spoljnih poslova Sophie Vilmes i generalnim sekretarom NATO-a Jensom Stoltenbergom.\nU saopštenju u vezi sa sastankom, belgijsko Ministarstvo spoljnih poslova kaže da se „u utorak, 26. januara, zamenica premijera i ministarka spoljnih poslova Sophie Vilmes sastala sa grčkim ministrom spoljnih poslova Nikosom Dendiasom tokom njegove posete Briselu. Dvoje ministara su razmenili iskustva o upravljanju pandemijom COVID-19 u svojim zemljama i svoje stavove o važnim evropskim pitanjima.\nTokom sastanka, Belgija je, preko svoje ministarke spoljnih poslova i potpredsednice vlade, potvrdila podršku evropskom partneru u tenzijama na istočnom Mediteranu. Povratak dijalogu između Grčke i Turske za rešavanje bilateralnih sporova i nedavni konstruktivni stav Turske dva su događaja koja Belgija podstiče i koja će verovatno dovesti ovo pitanje do pozitivnog razvoja.\nKonačno, ovaj sastanak je bio prilika za Belgiju da razmotri zvaničnu posetu Grčkoj u proleće 2021. godine, kako bi se ojačale bilateralne veze između dve zemlje, zavisno od razvoja situacije sa pandemijom “.\nPrema saopštenju NATO-a, tokom sastanka Jensa Stoltenberga sa Nikosom Dendiasom u sedištu Alijanse, podelili su stavove o različitim pitanjima, kao što su situacija u istočnom Mediteranu, inicijativa generalnog sekretara “NATO 2030” i situacija u Libiji.\nGeneralni sekretar izrazio je zadovoljstvo nastavkom razgovora između Grčke i Turske o vojnom mehanizmu za deeskalaciju u istočnom Mediteranu uz posredovanje NATO-a. „Drago mi je kad vidim da su tenzije znatno popustile od moje posete Ankari i Atini prošlog oktobra i nadam se da možemo da nastavimo dalje da razvijamo mehanizam za deeskalaciju“, rekao je Stoltenberg, dodajući da „pripremni razgovori koji su održani juče u Istanbulu predstavljaju korak u pravom smeru za rešavanje osnovnih problema“.\nPovodom inicijative “NATO 2030”, generalni sekretar je rekao: „Nameravam da dam niz preporuka za dalje jačanje transatlantske veze – kroz bliske i redovne konsultacije sa 30 saveznika – uključujući jačanje napora NATO-a za otpornost, povećati ulaganja u nove i nove revolucionarne tehnologije, ojačati političku ulogu i sposobnost NATO-a da brani međunarodni poredak zasnovan na pravilima i uspostaviti bližu saradnju sa sličnim demokratijama, uključujući Aziju i Pacifik“.\nŠto se tiče Libije, Jens Stoltenberg naglasio je da saveznici pomno prate politička zbivanja i pozdravljaju napredak postignut na Forumu libijskog političkog dijaloga, koji vode UN. Ponovio je dugogodišnji stav NATO-a da Alijansa ostaje posvećena savetovanju o razvoju odbrambenih i bezbednosnih institucija, uzimajući u obzir bezbednosne politike i uslove.\nGeneralni sekretar se takođe zahvalio Grčkoj na značajnom doprinosu NATO operacijama, uključujući i u vezi sa Stalnim mornaričkim timom 2 NATO-a i misijama podrške KFOR-a u Avganistanu i na Kosovu. / Ibna


Pokrenuta treća godina inicijative za jačanje uticaja alumni mreže Fondacije za otvoreno društvo - Akademsko savetovanje\nPokrenuta treća godina inicijative za jačanje uticaja alumni mreže Fondacije za otvoreno društvo\nTreća etapa jačanja uticaja alumni mreže Fondacije za otvoreno društvo na javne politike u regionu Zapadnog Balkana ove godine biće realizovana kroz projekat „Alumnisti Fondacije za otvoreno društvo kao savetnici za javne politike u procesu pristupanja zemalja Zapadnog Balkana Evropskoj uniji“, koji sprovodi Beogradska otvorena škola uz podršku Programa stipendija Fondacije za otvoreno društvo.\nAktivnosti na ovom projektu započete su raspisivanjem poziva za podnošenje okvira za predloge praktičnih politika (Policy Brief Outline) za OSF Regionalnu alumni konferenciju koja je zakazana za maj 2018.godine.\nPotencijal koji alumni mreža Fondacije za otvoreno društvo poseduje prepoznat je od strane Beogradske otvorene škole i same Fondacije, a navedeni projekat je zamišljen kao početni korak u povezivanju OSF alumnista i političkih odlučioca na Zapadnom Balkanu radi stvaranja kvalitetnije debate u okvirima Berlinskog procesa i procesa evropskih integracija zemalja regiona. Projekat ima za cilj da podrži razvoj regiona Zapadnog Balkana kroz politike zasnovane na podacima i regionalnu saradnju oslonjenu na tekući Berlinski proces.\nOve godine alumnisti će imati priliku da kreiraju predloge praktičnih politka na teme koje su u fokusu Berlinskog procesa pa samim tim i predstojećeg samita zemalja Zapadnog Balkana u Londonu, zakazanog za jul ove godine. Projektom je predviđeno kreiranje predloga praktičnih politika na teme iz oblasti koje prate razvoj omladinske saradnje, migracija, ekonomske saradnje zemalja Zapadnog Balkana, vladavine prava, transportne politike, pojave novog talasa populizma, ekološke promene itd. Nakon predivđenog procesa izrade ovih predloga i mentorskog rada, alumnisti će imati priliku da svoje sažete predloge praktičnih politika izlože na regionalnoj konferenciji u Beogradu koja će, pored alumnista okupiti i predstavnike međunarodnih organizacija, organizacija civilnog društva zemalja u regionu, javnih institucija, predstavnike Evropske unije i drugih zainteresovanih strana.\nRezultati rada alumnista i zaključci sa Regionalne konferencije biće distribuirani političkim akterima i široj javnosti posebno pred samit ZB6 u Londonu. Cilj ovih aktivnosti je da se politički akteri upoznaju sa rezultatima rada i predlozima alumnista koji vladaju ekspertskim znanjima iz pojedinih oblasti.\nBeogradska otvorena škola godinama unazad ulaže napore kako bi potencijal alumni mreže izražen u ekspertskom znanju bio iskorišćen i pretočen u konkretne rezultate koji mogu služiti kao predlog i model regionalnim političkim odlučiocima u cilju ekonomskog i demokratskog jačanja ovog regiona.\nTekst poziva za podnošenje okvira za predloge praktičnih politika (Policy Brief Outline) možete pogledati ovde, a rok za podnošenje predloga je 5. mart 2018. godine.


Partizan vodi na poluvremenu, jedan Lazar se povredio, drugi dao gol - Sportske.net\nCrno-beli vode na poluvremenu.\nSASTAVI - Stanojević promenio pola tima iz derbija!Šta će biti sa Partizanovim milionima? Večeras je prekretnica?Kako je ESPN video 163. večiti derbi? ''Koeficijent Srbije je toliko nizak...''Ogrebotina na Suminom oku nije najveći problem, nešto drugo je još opasnije!CRNO NA BELO - Partizan podneo prijavu protiv fudbalera Zvezde!\nPosle prvih 45 minuta, Partizan vodi protiv Bačke rezultatom 1:0.\nStrelac jedinog pogotka bio je Lazar Pavlović i to već u sedmom minutu, kada je pokupio odbitak, namestio se i postigao efektan pogodak za 1:0.


Otvoreno Malo pozorište "Duško Radović"\nNaslovna » BG servis » Otvoreno Malo pozorište „Duško Radović“\nProjekat obnove urađen je po uzoru na najbolja evropska pozorišta, a prilikom rekonstrukcije vodilo se računa i o tome da se novi izgled zgrade uklapa u ambijent Tašmajdanskog parka.\n– Cilj nam je bio da pozorište obnovimo do kraja godine jer ne postoji lepši poklon deci Beograda. Nadam se da će u narednim godinama deca uživati i da je ovo samo početak svega onog što nameravamo da uradimo u oblasti kulture. Već sledeće godine počećemo rekonstrukciju Dečjeg kulturnog centra, a potom i pozorišta „Boško Buha“. Očekuje nas i raspisivanje konkursa za izradu projekta rekonstrukcije Muzeja grada Beograda u Resavskoj ulici i nadam se da ćemo u narednih četiri, pet godina moći s ponosom da kažemo da Beograd konačno ima svoj muzej – istakao je gradski menadžer Goran Vesić.\nU narednom periodu u planu je i da se osmisli i spomen-obeležje Dušku Radoviću i da se postavi u neposrednoj blizini pozorišta, kako bi čitav ovaj kompleks bio posvećen deci.\nGrad Beograd je u obnovu pozorišta uložio 566 miliona dinara, a pored toga i 57 miliona dinara u opremu. Zbog promene propisa, bilo je problema oko dobijanja saglasnosti protivpožarne zaštite, ali je zahvaljujući naporima MUP-a i taj problem rešen.\nPublika će imati priliku da prve predstave u savremenom i reprezentativnom zdanju pogleda od januara 2015. godine. Direktor pozorišta Alek Rodić izrazio je veliku zahvalnost gradu Beogradu i ansamblu pozorišta i precizirao da će prva predstava „Tri praseta“ biti održana 17. januara. (Beoinfo)\nTagovibg servis dub mp "duško radović" vesti\nPrethodni Ulica otvorenog srca – 1. januar 2015. godine\nSledeći Novčana pomoć roditeljima trojki, četvorki…


Beleške > Događaji > Case Study Show 2014 – Pobedi u praksi\nObjavljeno / 28.04.2014. Autor / Bojana Migrić Kategorija / Događaji\nCase Study Show je manifestacija takmičarskog karaktera koja pruža priliku studentima da se istaknu i ostvare mogućnost za pohađanje prakse i trening program. Kompanije koje su ove godine podržale projekat su: Coca – Cola Hellenic, Infobip, Devana, Henkel, Nestle, Ernst & Young, Telekom, L’oreal i Delhaize.\nPrva dva dana događaja održaće se na Fakultetu organizacionih nauka i rezervisana su za studente tehničkih fakulteta Univerziteta u Beogradu, koji će imati priliku da se takmiče u rešavanju studije slučaja. Studije slučaja zadaju vodeće kompanije na domaćem tržištu, na srpskom i engleskom jeziku, a studenti će prezentovati svoja rešenja u prisustvu predstavnika kompanija, medija i ostalih studenata, dok su nagrade za pobednike prakse, organizacija specijalnog događaja, ulazak u poslednji krug selekcije za zaposlenje, posete kompaniji itd.\nTreći dan održaće se u Narodnoj banci Srbije i otvoren je za studente svih univerziteta u Beogradu, koji će imati priliku da putem brojnih zanimljivih aktivnosti dođu u lični kontakt sa predstavnicima kompanija. Speed Dating pruža učesnicima priliku da za pet minuta, na teme koje su unapred definisale kompanije učesnice, predstave sebe i svoje ideje, u najboljem svetlu. Creative Room je aktivnost kroz koju se rešavaju kraći poslovni problemi iz prakse kompanija, a studenti učesnici mogu da istaknu svoju jedinstvenost i kreativnost, budući da su prezentacije u proizvoljnom obliku.


Beta 24. avgusta 2019. 12:55\nUdruženje novinara Srbije (UNS) saopštilo je danas da je poslalo pismo Medjunarodnoj i Evropskoj federaciji novinara (IFJ i EFJ) u kojem se traži da te organizacije podrže zahteve vlasnice novosadske televizije Kanala 9 Maje Pavlović da se naknade koje plaćaju regionalne televizije usklade sa njihovim prihodima, kao i da je primi predsednik Srbije Aleksandar Vučić.\nKako je saopšteno, UNS je u pismu IFJ-u i EFJ-u naveo da je zabrinut za zdravlje Maje Pavlović i da smatra da bi razgovor sa predsednikom države pomogao u rešavanju ove situacije.\nTo udruženje je u pismu navelo da je danas 13. dan štrajka gladju Maje Pavlović koja na taj način izražava nezadovoljstvo zbog visokih naknada koje regionalne televizije plaćaju organizacijama za zaštitu autorskih prava i fonograma (OFPS i SOKOJ), Regulatornom telu za elektronske medije (REM) i „Emisionoj tehnici i vezama“ (ETV).\nU pismu UNS-a navodi se da je ovo treći štrajk gladju Maje Pavlović, a da je prethodni trajao 23 dana, i prekinut nakon javnog sastanka sa premijerkom Anom Brnabić koja je obećala da će uraditi sve što je u njenoj moći, a u skladu sa zakonom, kako bi joj pomogla.\nMaja Pavlović, navodi se u pismu UNS-a, zahteva da sudovi efikasno reše sporove koje je pokrenula u vezi sa previsokim tarifama SOKOJ-a, OFPS-a, REM-a i ETV-a, zbog kojih njenoj televiziji posle 20 godina rada preti gašenje.\nUNS je u pismu naveo da problemi Kanala 9 i drugih regionalnih televizija zbog povećanja iznosa naknada, datiraju od 2014, kao i zbog digitalizacije 2015. godine kada su sve lokalne televizije, iako to nisu tražile, postale regionalne, što je višestruko uvećalo njihove troškove distribucije signala.


deca obolela od raka : Južne vesti\nNURDOR i na jugu Srbije obeležava Svetski dan dece obolele od raka\n17:35, 14. 2. 2019.\nGrađani Niša, Leskovca, Pirota, Prokuplja, Vranja i Lebana će se u petak 15. februara okupiti na trgovima, kako bi obeležili Svetski dan dece obolele od raka, a u NURDOR-u kažu da će ove godine cilj biti da se sakupi novac za novu Roditeljsku kuću u Beogradu.\n13:14, 22. 5. 2018.\nŽabe koje se smejulje dok sede na lokvanju okružene leptirima, šarene ptice koje su sletele na kutije za električne instalacije, meda koji vreba iza radijatora, samo su neki od motiva koji se prostiru duž čitavog hodnika novootvorenog odeljenja Kliničkog centra Niš, na kojem su smešteni mališani koji se bore protiv malignih bolesti. Sivilo bolničkog života veselim ilustracijama razbila je niška slikarka Milena Lazarević, koja kaže da je ilustrovala motive za koje je smatrala da raduju decu.\nOtvorena nova bolnica u KC Niš za lečenje dece obolele od raka\n16:08, 15. 5. 2018.\nDve godine nakon polaganja kamena temeljca, danas je otvoreno novo hemato-onkološko odeljenje pri Dečijoj klinici u Nišu. Mališani koji boluju od malignih bolesti, kao i roditelji i medicinsko osoblje, u ovoj bolnici imaće mnogo bolje uslove da se upuste u zajedničku borbu za ozdravljenje.\nNURDOR: Sredinom maja otvaranje dečije hematoonkološke klinike u Nišu\n15:05, 23. 4. 2018.\nDve godine nakon polaganja kamena temeljca dečije hematoonkološke klinike u niškom Kliničkom centru, ovaj blok biće svečano otvoren 15. maja, najavljuju iz Nacionalnog udruženja dece obolele od raka (NURDOR). Deca koja boluju od malignih bolesti imaće mnogo bolje uslove za lečenje zahvaljujući angažovanju ovog udruženja, ali i pomoći mnogih drugih organizacija, ustanova, kompanija, pojedinaca i para svih građana uloženih preko Ministarstva zdravlja.\nSvakoga dana u Srbiji jedno dete oboli od raka, a uslovi u kojima se leče loši\n10:01, 15. 2. 2018.\nIako u Srbiji ne postoji registar dece koja su obolela od nekog oblika kancera, podaci koje ima Nacionalno udruženje dece obolele od raka (NURDOR) je da je ova brojka na godišnjem nivou čak 350, što je gotovo jedno dete dnevno. Na Svetski dan dece obolele od raka, NURDOR organizuje akcije u 40 gradova, a iz Udruženja apeluju na celo društvo da pomogne bolesnim mališanima i njihovim roditeljima.\nPredstava o deci oboleloj od raka\n09:48, 13. 5. 2017.\n“Heroji”, priča o životu porodice u kojoj dete oboljeva od raka, premijerno će biti odigrana u niškom Narodnom pozorištu večeras od 20 sati, a novac prikupljen od prodaje karata otići će u humanitarne svrhe.\nVranjanci donacijama pomažu opremanje hemato-onkološkog odeljenja u Nišu\n20:42, 15. 2. 2017.\nKupovinom balona, promotivnih artikala i donacijama u akciji Nurdora povodom 15. februara, Svetskog dana dece obolele od raka, u Vranju je danas prikupljeno 36.310 dinara. Novac koji je prikupljan u još 37 gradova Srbije, namenjen je za opremanje hemato-onkološkog odeljenja u Nišu.\nNova akcija Nurdora za opremanje hemato-onkološkog odeljenja u Nišu\n13:32, 15. 2. 2017.\nKako bi hemato-onkološko odeljenje u Nišu počelo da radi ove godine, Udruženje roditelja dece obolele od raka Nurdor pokreće novu akciju. Sve što bude prikupljeno nameniće opremanju ovog odeljenja, koji će omogućiti bolje lečenje mališanima koji boluju od malignih bolesti.\nOtkazano humanitarno veče u Leskovcu, dečak preminuo\n17:44, 24. 1. 2017.\nNajavljena humanitarna “stand up” predstava glumice i spisateljice Milice Nikolić na kojoj je trebalo da se prikuplja novac za lečenje Lazara Rajkovića iz Velike Grabovnice je otkazana jer je, kako su saopštili iz Centra za ekonomiku, dečak u međuvremenu preminuo.\nVranje otvara račun za pomoć bolesnoj deci\n12:18, 30. 9. 2016.\nKako bi se brže pomoglo deci i omladini oboleloj od maligniteta i teških bolesti, a zbog čestog nedostatka novca u budžetu, Gradsko veće odlučilo je da uskoro otvori namenski račun kojim bi problem trebalo da bude dugoročno rešen.\nPoložen kamen temeljac za dečje hemato-onkološko odeljenje\n13:58, 18. 5. 2016.\nPočetak izgradnje novog odeljenja Dečije klinike u Nišu na kome će se po najboljim standardima lečiti deca obolela od raka, za koju je novac prikupljen kroz akcije NURDOR-a, danas je obeležena postavljanjem kamena temeljca.\nOdobren novac za PDV, maja izgradnja dečjeg onkološkog odeljenja\n13:09, 19. 4. 2016.\nPet miliona dinara koliko je nedostajalo za PDV na sumu od 20 miliona, koju je u protekle 2 godine raznim akcijama prikupilo udruženje NURDOR za izgradnju dečijeg hemato-onkološkog bloka u Nišu, obezbediće Ministarstvo zdravlja i radovi će početi u maju.\nSakupili milion dinara za novu dečju onkologiju u Nišu\n11:15, 18. 2. 2016.\nU akcijama u 23 grada koje je NURDOR organizovao na Dan dece obolele od raka, za izgradnju dečjeg hemato-onkološkog odeljenja u Nišu prikupljeno je skoro milion dinara. Uz ranije prikupljenih 125.000, za početak radova potrebno još 30.000 evra.\nUdruženo do boljih uslova za lečenje dece u Nišu\n14:31, 15. 2. 2016.\nHumanitarne akcije koje su na Svetski dan dece obolele od raka u 13 sati održane u 23 grada u Srbiji, uvećale su sumu do 125.000 evra koliko je bilo prikupljeno za igradnju novog hemato-onkološkog odeljenja u Nišu.\nAkcije za izgradnju dečjeg hemato-onkološkog odeljenja u Nišu\n13:15, 14. 2. 2016.\nNa Svetski dan dece obolele od raka 15. februara Nacionalno udruženje dece obolele od raka organizuje akcije u gradovima širom Srbije, a novac koji će se prkupiti kupovinom promo-materijala biće uložen u izgradnju dečjeg hemato-onkološkog odeljenja u Nišu.\nI niška deca poklanjaju kosu za vršnjake obolele od raka\n14:11, 13. 3. 2015.\nMnogo Nišlijki, uključujući i desetak devojčica, pristalo je da im frizeri iseku kosu od koje će se praviti perike za decu obolelu od raka ili drugih bolesti zbog kojih se gubi kosa.


Devet MIG-29 u letnom stanju, stižu i tenkovi | WebTribune\nHome U FOKUSU Devet MIG-29 u letnom stanju, stižu i tenkovi\nMinistar odbrane Aleksandar Vulin izjavio je da je vojni budžet za narednu godinu veći za 35 odsto u odnosu na ovogodišnji i iznosi 95,1 milijardu dinara.\nOn je kazao da je on najvećim delom predviđen za plate, koje će biti uvećane za još devet odsto, ali i opremanje i naoružavanje vojske.\nGovoreći o naoružavanju VS, rekao je “sa ponosom” da je sada devet lovačkih aviona MIG – 29 u letnom stanju, dok naredne godine, u skladu sa sporazumom o vojno teničkoj saradnji stižu četiri takva aviona iz Belorusije.\nPodsetio je da stiže ranije dogovorenih 30 modernizovanih tenkova T – 72 i isto toliko bornih kola iz Rusije.\nPrema njegovim rečima, opremljenost vojske i standard njenih pripadnika su neuporedivo bolji danas, nego pre nego što je predsednik Aleksandar Vučić došao na čelo ministarstva odbrane, i to su “činjenice sa kojima se ne može polemisati”.\nOn je ponovio da je odbrambena industrija zajedno sa preduzećem Jugoimport SDPR izvezla ove godine u vrednosti većoj od 600 milona dolara.\nVulin je rekao da se Vojska Srbije striktno pridražava politike državnog rukovodstva o vojnoj neutralnosti što se vidi i po tome da se trudi se da ima približan broj vojnih vežbi sa zemljama sa Istoka i sa Zapada.


Uz podršku opštine Vračar, Fondacija "ZRAK" i Omladinski kreativni centar "Bela Palanka" u okviru projekta "Novi svet" organizuju održavanje pozorišne predstave "Gospodin Foka", Gordana Mihića, u režiji Aleksandra Krstića. Predstava "Gospodin Foka", u izvođenju Dramske scene Centra za kulturu Bela Palanka, biće prikazana u sali Narodnog Univerziteta "Božidar Adžija" u Beogradu, u utorak 6. decembra sa početkom u 20 časova.\nPredstava "Gospodin Foka", u izvođenju Dramske scene Centra za kulturu Bela Palanka, biće prikazana u sali Narodnog Univerziteta "Božidar Adžija" u Beogradu, u utorak 6. decembra sa početkom u 20 časova.\nPored Udruženja belopalančana iz Beograda, izvođenju predstave prisustvovaće i učenici srednjih škola Vračara: Treće beogradske gimnazije, Četrnaeste gimnazije, Tehničke škole "Bora Marković", srednje muzičke škole "Stanković", srednje muzičke škole "Mokranjac", kao i srednje muzičke škole "Slavenski".\nOva pozorišna drama prikazuje lutanje čovekovih misli u samoći. "Gospodin Foka je jedan od nesrećnika koji nije umeo da se oslobodi tereta usamljenosti i prigrli najveći dar sa neba – ljubav!"\nPrikazivanje ove predstave samo je jedna u nizu aktivnosti projekta "Novi svet", kao što su: predstava "Drvo života" u režiji Marka Stojanovića, posete deci ometenoj u razvoju i dr.\npozorisne predstave, fondacija zrak, omladinski kreativni centar, bela palanka, centar za kulturu bela palanka, dramska scena, novi svet, bozidar adzija\nPan teatar je u saradnji sa organizacijom Prijatelji dece Zvezdare, a uz podršku Ministarstva za... Više...\nq: 19 - t: 0.08332 sec


Iz Rusije stiže digitalizovana kolekcija srpskih rukopisa - alo.rs\nLEPA VEST Iz Rusije stiže digitalizovana kolekcija srpskih rukopisa\nAUTOR: Tanjug DATUM I VREME: 09.05.2018. 18:28\nGeneralni direktor Ruske nacionalne biblioteke iz Sankt Peterburga Aleksandar Ivanovič Vislij uručiće u ponedeljak, 14. maja, u Svečanoj sali Srpske akademije nauka i umetnosti digitalizovanu kolekciju srpskih srednjovekovnih rukopisa i knjiga predsedniku SANU akademiku Vladimiru S. Kostiću.\nSANU, Foto: Profimedia\nU Ruskoj nacionalnoj biblioteci u Sankt Peterburgu nedavno je završena digitalizacija 370 srpskih srednjovekovnih rukopisa i knjiga iz fonda ove biblioteke, u skladu sa Sporazumom o saradnji između RNB i SANU, potpisanim u aprilu 2017. godine.\nRealizacijom ovog kompleksnog projekta jedan dragoceni deo srpske kulturne i istorijske baštine konačno će postati dostupan javnosti ne samo u Srbiji već i širom sveta.\nOvaj poduhvat od prvorazrednog značaja za srpsku nauku i kulturu ostvaren je uz podršku Dobrotvornog fonda Elene i Genadija Timčenka, čiji je osnivač počasni generalni konzul Republike Srbije u Sankt Peterburgu, Genadij Nikolajevič Timčenko.\nIzvršni odbor SANU doneo je odluku da Dobrotvornom fondu Elene i Genadija Timčenka dodeli Povelju i Plaketu, u znak zahvalnosti za pomoć u realizaciji ovog vrednog projekta.\nRFZO savetuje da bez ovog nikako ne krećete na put!\nTeksaška kompanija moli Trampa da nastavi da uvozi iz Srbije!\nDodik u koloni Besmrtnog marša\n„Besmrtni puk“ na ulicama Beograda\nSrbija od Putina dobija rakete „pancir-S1“!


Čelni ljudi MUP-a Republike Srpske traže po 8.000 KM od Dragičevića – Banjaluka24\nDragan Lukač, Darko Ilić i Darko Ćulum tužili su Davora Dragičevića za klevetu i traže po 8.000 KM radi naknade štete. Advokat Davora Dragičevića Dragan Tolimir u Osnovnom sudu u Banjaluci danas je priložio fotografije iz obdukcionog nalaza, a današnje ročište odloženo je za april.\nPripremno ročište po tužbi ministra unutrašnjih poslova Republike Srpske Dragana Lukača, bivšeg načelnika Uprave za organizovani i teški kriminalitet MUP-a RS Darka Ilića i nekadašnjeg direktora Policije RS Darka Ćuluma protiv Davora Dragičevića, a radi naknade štete zbog klevete odloženo je za 5. april ove godine.\nIz grupe “Pravda za Davida” podsjećajui i na konferenciju koja je održana 26. 3. 2018. godine na kojoj su, kako ističu, ubijenog Davida Dragičevića okarakterisali kao narkomana, samoubicu i lopova, što se, dodaju, kasnije ispostavilo da nije istina.\n“ Isto tako, Dragan Lukač je lagao o povredama na Davidovom tijelu i rekao da prebijanja na Davidovim koljenima nije bilo što su slike obdukcije pokazale pokazale upravo suprotno, da je povreda na Davidovom tijelu bilo. Dakle, to su tri osobe koje su direktno upetljane u zataškavanju ubistva Davida Dragičevića i kako oni uopšte mogu da pokrenu tužbu za klevetu protiv oca ubijenog Davida Dragičevića”- navodi Sofija Grmuša.\nČlanovi grupe “Pravda za Davida” apeluju na Tužilaštvo BiH da preuzme slučaj od Okružnog tužilaštva RS, jer je kako ističu, očigledno da se istraga ne sprovodi i da pomenuto tužilaštvo nije sposobno da riješi ovaj slučaj.


Pripreme za suštinsku reorganizaciju | Palelive.com\nPočetna Novosti Aktuelnosti Pripreme za suštinsku reorganizaciju\nPripreme za suštinsku reorganizaciju\nStečajni upravnik Građevinsko-industrijskog kombinata “Hidrogradnja” Pale Radomir Jokić rekao je Srni da su u toku pripremne radnje za suštinsku reorganizaciju ove firme koja podrazumijeva i promjene osnivačke strukture.\n“Potrebno je uraditi suštinsku reorganizaciju kako bi se uključili i novi investitori i svježa sredstva”, rekao je Jokić i dodao da su sredstva za rad već amortizovana i od dugog nerada umanjena je njihova vrijednost.\nJokić je naglasio da je firmu napustio i veliki broj najkvalifikovanijih radnika, tako ako ne bude suštinske reorganizacije onda će se firma ponovo naći u teškoćama.\n“Uslov za reorganizaciju je rješavanje spora po tužbi radnika povjerioca u vezi sa mojim priznanjem prava na izručenje obveznica u vrijednosti od 5.000.900 dolara u korist Republike Srpske”, rekao je on, dodavši da je ročište u ovom predmetu zakazano za septembar, te da očekuje da će i ovaj spor u najkraćem roku biti riješen.\nOn je pojasnio da je kao stečajni upravnik priznao ovo pravo Vladi Srpske, a jedan radnik želi da ospori to priznanje. “Ja sam se na zakonit način izjasnio, jer po Zakonu o početnom bilansu stanja ta sredstva upravo pripadaju Vladi Republike Srpske”, rekao je Jokić.\nOn je naglasio da koncept reorganizacije nije moguće raditi prije nego što se ne bude tačno znalo čime raspolaže stečajni dužnik, šta je njegova imovina i kolike su njegove obaveze.\nJokić je rekao da se nakon izrade koncepta reorganizacije, raspisuje javni poziv za iskazivanje interesa investitora za učešće u reorganizacije, a na osnovu toga se pravi stečajni plan prema kojem se provodi reorganizacija.\nPrethodni članakSnoviđenja Ljubiše čamdžije\nNaredni članakSunčev Breg: Noćni život